
•Decipimur specie recti.» 



Az igazságügyi kormányzat a legutóbb adott kormány- 
programmbá.n a polgári törvénykönyvnél is sürgősebb, egye- 
nesen halaszthatatlan feladatai közé sorozta a telekkönyvi 
intézménynek gyökeres reformját, mert a visszaélések meg- 
számlálhatatlan sorozata folytán előállt helyzet immár köve- 
telőén lépett fel és elodázhatatlanná tette a várva-várt saná- 
lást. Az erre vonatkozó törvényjavaslatoknak a parlament elé 
terjesztése a legközelebbi jövőben kilátásba helyeztetett. Ez 
a körülmény pedig arra enged következtetni, hogy a reform- 
hoz szükséges előmunkálatok már előrehaladott stádiumban 
vannak s az illetékes tényezők készéről a codificatio talaja 
kellően előkészíttetett Ha azonban a Magyar Jogászegylet 
ily körülmények között is jónak látta épen erre a kérdésre 
ráterelni a jogi közönség figyelmét, alig lehet kétséges, hogy 
őt is azon indokok vezették a pályamű kitűzésénél, hogy az 
egybegyűlt anyagból a codificatio számára értékesíthető ered- 
ményeket kiválaszsza s ilyként támogassa a codificáló körö- 
ket, miként azt egyéb törvényhozási alkotásoknál is tenni 
szokta. Csak ennyiben látunk okozati összefüggést a codifi- 
catio és a tudomány feladatai között. Nem tartjuk azonban 
valószínűnek, hogy a kettőnek utai tovább is együtt halad- 
nak. A telekkönyvi törvényhozás ugyanis, a mint az előre- 
látható, tartózkodni fog a meglevő intézmények kereteiből 
kilépni és egészen új alapot lefektetni, melyre azután az 
ingatlanok szabályozását egészen új stílusban felépíthetné. 
Be fogja érni egy nagyobbszabású tatarozással. A tudomány- 
nak ellenben kötelessége a dolog gyökeréhez nyúlni s a prak- 
tikus kivihetőség korlátai között még oly kivezető útról is 
gondoskodni, mely esetleg új apparátusok mozgásbahozata- 
lával képes csak a helyzetet szanálni. Erre vallanak a pályá- 
dat feltételeinek azon kitételei is, hogy önálló buvárlaton 

alapuló és új eredmények felvetése által kiváló mű kíván- 
tatik meg. A kifejtendők során tehát ennek kell elsődleges 
őzéiként szemeink előtt lebegni, a nélkül azonban, hogy a 
eodificatio feladatait teljesen figyelmen kívül hagynók. 



Mikor a harmadik német jogászgyűlés^ az ingatlanra 
vonatkozó dologi jogok egységes szabályozásának szükséges- 
ségével s az egész telekkönyvi intézmény reformjával foglal- 
kozott és azon alapelveknek megbeszélése folyt, melyeken a 
nyilvánkönyvi intézmény felépítendő lenne, a vita hevében 
egyik hozzászóló, ki 30 esztendős jogi gyakorlatban eltöltött 
múltra hivatkozott, azon indítványt terjesztette elő, hogy a 
következő hozzászólók a tanácskozmányok további folyamán 
a publíczitás és speczialítás, mint a nyilvánkönyv két alap- 
princzipiumára vonatkozó kérdések megbeszélését mellőzzék 
el, mert ez a téma már unos-untig agyon van csépelve, a 
nélkül, hogy a megoldás felé akár egy kis lépéssel is köze- 
lebb jutottak volna. 

Ezt olvasva önkéntelenül eszembe jut a magyar tudo- 
mányos akadémia statútumaiban foglalt és Isözismert azon 
határozmány, hogy a kör négyszögösítését és a perpetuum 
mobile feltalálását tárgyazó mindennemű munkálat a limine 
visszautasítandó. Nyilvánvalóan azon biztos feltevésben, hogy 
ezen problémák a tudomány mai állapotában egyáltalán meg 
nem fejthetők és így semmi kétség sem lehet arra nézve^ 
hogy minden erre irányuló kísérlet a priori is meddő és ha- 
szontalan s a ki ezzel mégis foglalkozik, arra legalább is azt 
lehet mondani, hogy a Moliére tudós nőivel egy kategóriába 
tartozik. 

Hiba lenne e sajátságos eszmetársulásból a eonsequen- 
tiákat oly értelemben levonni, mintha a telekkönyvbe vetett 
bizalom védelmének határai, s ezeknek megszabása is a meg- 
oldhatatlan problémák sorába tartoznának. 8 ha a Magyar 
Jogászegylet magánjogi pályafeladatul ezt tűzte ki, már csak 
ez okból sem szabad kétségbe vonni, hogy a jurisprudentia 
mai állásában is van megoldás, mely megfelelő eredmény- 
nyel járhat azon kérdés megfejtése tekintetében, hogy mily 

eszközök és kiviteli mód kínálkoznak legalkalmasabbnak és 
mily törvényszabályozás mellett érhető el leginkább, hogy a 
telekkönyvbe vetett bizalom az intézmény feladatának meg- 
felelő mértékben megoltalmaztassék. 

Egy szempontból alkalmas és helyénvaló azonban ez 
az eszmetársulás. Alkalmas annak a megvilágítására s az arra 
való czélzatosságban, hogy ez a probléma is bizonyos tekin- 
tetben, hogy úgy mondjam, imaginárius feladvány. Még pedig 
abban az értelemben, hogy matematikai pontossággal azok a 
határok, a meddig a telekkönyv által védett bizalom oltal- 
mazása megszabandó, egyáltalában meg nem állapíthatók. 
A jogtudomány mai sádiumában, vagy talán találóbb, ha azt 
mondjuk, hogy a technika mai állása mellett látható kontú- 
rokkal ezen oltalom megrajzolása épúgy nem lehetséges, mint 
a hogy nem az a kör négyszögesítése. A ki tehát azt várja vagy 
hiszi, hogy a telekkönyvi oltalom határainak rajza geometriai 
vonalakkal minden oldalról körülzárt idom, az csalódni fog 
s annak egyszerűen rá kell mutatni az említett absurd fel- 
adatokra. Mert a mi ily czímen adható — hogy hasonlatomat 
továbbvigyem — az csak vázlat — skizzszerű szabadkézi rajza 
bizonyos helyzeteknek, melyeknek határai sokszor igenis oly 
elmosódok, hogy csak tudományos apparátussal, jogi mikro- 
fikopiával rendelkező szem fog egy-egy biztos pontot találni. 
S hogy ez minél több ily szabad szemmel is látható pontot 
adjon, ez a feladat olyan, a hol tere nyílik a tudományos 
vizsgálatnak, elvek megconstruálásának és S|iZ egyéni felfogás 
vagy törvényhozói működés sajátossága épen ezekben kell, 
hogy megnyilatkozzék. 

A technika mai állása mellett, ezt a kitételt használtam 
feljebb tudatosan, mikor a jelen feladatnak bizonyos szem- 
pontból való megfejthetetlenségéről beszéltem. Ezt a kitételt 
nem szabad indokolás nélkül hagynom s már ezt a helyet 
igyekszem e czélra felhasználni. 

Stein Lőrincz szerint az egész telekkönyvi intézmény 
nem szorosan vett jogi, hanem közigazgatási intézmény s az 
idevágó kérdések megoldása szerinte nem czivilistáknak, ha- 
nem közigazgatási joggal foglalkozóknak való feladat. Hát, 
hogy ebben sok igazság van, az ma sem kétséges, ha nem 

is oly apodiktikuB egészében, a mint azt a fenti idézet mondja. 
Még itt ennek puszta felemlítése. A további bolygatása túl- 
ságosan elterelne a tárgytóL Hanem, hogy az egész telek- 
könyvi építmény (itt különösen az alaki jog értendő) nem 
más, mint fogyatékos technikai szerszám, vagy műszer, vagy 
nevezzük bármi másnak is, ez határozott meggyőződésem. 
Mert valójában mi körül foly itten a szó? Azon egyetlen 
kérdés körül miként lehet pbysikai szemmel, mindenki által 
szemlélhetően elérni azt, hogy az ingatlanokon végbemenő 
változások megfoghatóan menjenek végbe és ezen állapot a 
változás után is, a nyugalom állapotában is olyan legyen, 
hogy bizonyossággal és félreösmerhetetlenül megállapítható 
legyen az, hogy kinek ingatlanán, ki javára, minő változás 
történik. Vagy tán a nyilvánkönyvek — akármily fogyatéko- 
san is — de nem ezt a czélt vannak hivatva szolgálni? 
Semmi kétség, hogy a válasz igenlő. A telekkönyvek feltalá- 
lására csak az a szükségesség vezetett, hogy nem tudtak jobb 
eszközt, a mi által a czél elérhető lett volna. És nem hagy 
fenn l^étséget, hogy mihelyt technikailag kivihető volna az, 
hogy a ma használt házszámtáblácskák^ mintájára a jogvál- 
tozások feltüntetésére is alkalmas tabula vagy egyéb készülék 
alkalmaztatnék minden ingatlanon, mely táblákra minden- 
nemű jogváltozás oly módon volna rávezethető, hogy az sem 
a meghamisításnak, sem egyéb, a valóságban tényleg meg 
nem történt változtatásnak kitéve nem lenne s a mely mond- 
juk valamely automatikus szerkezet segélyével legott látha- 
tóvá tenne minden perficziált jogváltozást, hogy ilyen tech- 
nikai eszköz létezése és praktikus kivihetősége esetén — 
feltételezve róla a feltételezendőket — a telekkönyvi intéz- 
ményre, mint módfelett gyarló és ezen képzeleti institutióval 
össze sem hasonlítható eszközre, mi szükség sem volna. Mert 
ha igaz az, hogy a telekkönyv is, mint minden jogintézmény 
a czélszerűség jegyében áll, miért nem választanok itt is a 
legczélszerűbbet és szabadítanék fel magunkat azon meglehe- 
tős sok kényelmetlenség és még nagyobb bizonytalanság alól, 
melylyel a telekkönyvek a lehető legjobb berendezés és leg- 
tökéletesebb vezetés mellett is járnak. Ily eszköz segélyével 
azután a telekkönyv által jelenleg védett érdekek védelme 

146 



Digitized by 



Google 



oly tökéletes mértékben volna megyalósitható, hogy mind- 
azok a visszaélések, melyek a legkiválóbb tőrvényhozások 
területi hatálya alatt is előfordulnak, s az ártatlanokat ép 
oly mértékben sújtják, mint a rosszhiszemben cselekedőket, 
ha nem is volnának teljesen kizárva, mégis oly osekély 
számra lennének redukálhatok, miként az ma az ingók vilá- 
gában van, hol semmiféle különös gondoskodásra e czélból 
szükség nincsen. 

Hogy az ingatlanokon beálló jogváltozások és ezeknek 
láthatóvá tétele által a nyílvánkőnyvi bizalom csak azért 
szoml különös védelemre, mert a jelenleg létező telekkönyvi 
rendszerek módfelett gyarlók, ezt nem hinném, hogy külön 
is bizonyítanom kellene. Pár rövid észrevétel azonban nem 
lesz hiábavaló és a következő fejtegetések szempontjából sem 
egészen irreleváns. 

A mai telekkönyvek leg^iagyobb és kiküszöbölhetetlen 
gyarlósága abban rejlik, hogy a nyilvánkönyvi jogtárgyakon 
beálló változásokat nem maguk az ügyletkötő felek hozzák 
létre. A telekkönyvi jogokat nem ők teremtik közvetlenül sa- 
ját cselekedeteikkel, vagy bármily formában kifejezésre hozott 
magatartásukkal, hanem rajtuk kívül álló és a telekkönyvek 
vezetésével megbizott állami közegek, S már most tulajdonít- 
son valamely törvény a telekkönyvi bejegyzésnek akár consti- 
tutiv hatályosságot, akár csak declarativ erőt s emelje bár 
tiszta formális aktussá a bejegyzés tényét, vagy ruházza csak 
fel a közönséges bizonyíték erejével, melylyel szemben a 
valóság bizonyítása nyitva áll, mindez nem változtat azon a 
tényen, hogy maga a bejegyzés bizonyos jogoknak alapjául 
szolgál és jogokat creál akkor is, ha a bejegyzést eszközlő 
telekkönyvi közeg — hogy minő motívumokból, az itt egé- 
szen egyre megy — a valóságnak meg nem felelő adatokat 
jegyez be és oly joghelyzeteket teremt, melyek a felek aka- 
ratának egyáltalán meg nem felelnek. Ott tehát, a hol a jog- 
változásokat külső személyek idézik elő, a nélkül, hogy a 
változásnak tárgyi nyomai lennének, állandóan az a veszély 
lebeg, hogy — a mint mondani szokták, — a valódi élet és 
a telekkönyvi kép között disorepantia áll be, mely discrepantia 
hordja magában azon visszaélések csiráját, melyek a telek- 

könyvi rendszereknek minden létező formájában több-keve- 
sebb számmal előfordulnak. Ennyiben csakugyan megvan az 
előnye az úgynevezett naturális jogszerzésnek, hogy ilynemű 
kétéltűsége a jogoknak ab ovo ki van zárva. Ha nem is 
helyes, az a mit Bahr Ottó mond,^ hogy a kihasználás a jog- 
védelmet is magában hordja, mert hiszen e mellett is elő- 
fordulhat, hogy a birtoklás tényéhez fűződő jogvédelem in 
momento nem azt fogja megilletni, a kit látszólag megillet, 
mégis igaz annyi, a mire különben az ingók világára ^ való 
hivatkozás a leghelyesebb, hogy itt jogi amfibiák nem okoz- 
nak gondot sem a törvényhozónak, sem a gyakorlat embe- 
rének. 

Ha physikailag képzelhető lenne is a telekkönyv mellett 
oly megoldás, mely a telekkönyvi bizalom oltalmát minden 
esetben diadalra juttatná,^ a nélkül, hogy az élet összeütkö- 
zésbe jönne a fiktiókkal, helyesebben, ha kivihető volna bizo- 
nyos elvek mellett az, hogy a telekkönyvi oltalomra egyáltalán 
szükség ne is legyen, mert praeventive megakadályozható lenne, 
hogy a telekkönyv és a valóságban létező helyzet elágazza- 
nak egymástól, ez csakugyan nem volna egyéb, mint «eine 
juristische Míssgeburt», melynek nem azok lennének első 
sorban kártokozó következményei, hogy «jogi fogalmakban 
hihetetlen zavarok állanak be»,^ hanem hogy oly őrült anar- 
chiát teremtene, mely egy kicsit drága ár lenne azon eset- 
leges előnyökért, melylyel az elvek megvalósítása járna.^ 

Nem lesz nehéz ezek után kifejteni, hogy a telekköyiyvi 
bizalom oltalmazására épen ott lesz szükség, a hol ily dis- 
harmónia van a tényleg létező és a nyilvánkönyvhől kitűnő 
joghelyzet közt s hogy e bizalomnak a törvényhozások általi 
fokozott és különös védelme arra irányul, hogy a telekkönyv- 
ben felvett adatok még akkor is a valóság erejével ruház- 
tassanak fel, ha mindjárt tudvalevő is, hogy a valósággal 
ellentétben állanaJc. Nem tartozik a jogélet más területén 
sem a ritkaságok közé, sőt lépten-nyomon találkozunk azon 
jelenséggel, hogy tételes törvényszó parancsolólag előírja, 
hogy bizonyos adatokat valóknak tekintsünk akkor is, ha 
bizonyos is, hogy nem azok. Ezen önámítás azonban soha 
nem egyéb, mint szükséges jogi constructio, mely legkevésbbé 

sem a jogtételeknek önkéuyszerű elbizakodottsága, hanem a 
jogtechníka fogyatékossága által szükségképen megkívánt segéd- 
forma. Mert nem is képzelhető másként, ha egyszer minden 
törvényhozás kisebb-nagyobb következetességgel megkívánja 
azt, hogy higyjük el, a mit a telekkönyvben látunk s bizo- 
nyos körülmények között ennek adataival akkor is, mint 
valósággal számoljunk, ha mindjárt tudjuk is azt, hogy azok 
nem valók, hogy akkor ez nem az élet és a forgalom biz- 
tonságának volna helyettesíthetetlen eszköze, hanem puszta 
<3hicaneból kieszelt formula. De sőt továbbmenve azt is meg- 
állapíthatjuk, hogy azon gradatio, melylyel a különböző tör- 
vényhozások ezen önámítást a valóság kisebb-nagyobb me- 
zével vonják be, épen ez kölcsönzi nekik különös jellem- 
vonásukat és épen ezen a fokozati kérdésen fordul meg azon 
alaptétel, melyet így szoktak kifejezni : mily mértékben való- 
sítja meg a publica fides elvét. S aligha lesz ezek után meg- 
lepő, ha azt állítom, hogy minél nagyobb mértékben való- 
sítja meg valamely törvény az épen említett elvet, illetőleg 
minél gyakrabban van szükség a publiczitásra, mint tech- 
nikai értelemben használt fogalomra, annál tökéletlenebb az 
a törvényhozás s minél kevesebbet operál vele, annál tökéle- 
tesebben oldotta meg azt a feladatot, hogy az ingatlanok vi- 
lágában beállott változásoknak hü lenyomatát adja, A helyes 
törvényhozási princzipium tehát nem az lesz, hogy a publi- 
czitás elvének feltétlen unalma majd megcorrigálja a hibákat, 
hanem, hogy megfelelő intézkedésekkel a publica fidesre való 
támaszkodás a lehető legszűkebb körre szoríttassék, mert ebben 
már bennfoglaltatik az, hogy előreláthatólag nem fog gyak- 
ran előfordulni az az eset, a mikor a telekkönyv és a valóság 
más malomban őrölnek, hanem lehetőleg fedni fogják egymást. 
A publiczitás elvének alkalmazása czélszerűségi jogszer- 
kezeti forma, mely tudatosan megtagadja a valóságot és a 
formát emeli igazsággá. Az ilyen eszköz pedig mindig kétélű 
fegyver, mely nem egyszer visszafelé sül el. S ha igaz is az, 
a mit Jhering mond,'' hogy a formalismus olyan, mint a 
pénzeknek a vésete, mely felszabadítja azokat, kiknek kezén 
az érem keresztül megy, azon kötelezettség alól, hogy a csen- 
gés megfigyelése által győződjenek meg minden esetben a 

fém tartalmáról, nem tagadható az se, hogy ha az ember 
túlságosan bízik ebben, sokszor fog csalódni. Akármennyire 
fog is némely intézménynél a formalismus szükségessége mutat- 
kozni, sőt egyenesen pótolhatatlan szerepet betölteni, egyet 
sohasem szabad szem elől téveszteni s ez az, hogy a szigorú 
forma mindig az anyagi jog megvásárlásával jár és nagyon 
sok esetben egyenes arczulütése az igazságnak.^ 

Ezzel azután önként adva a kérdés : ha egyszer a telek- 
könyv mai rendszere mellett kikerülhetetlen az, hogy a telek- 
könyvbe egyéb adatok is bejussanak, mint a mik igazak és 
viszont minden adat (értve az értendőket) benne legyen^ a 
mi az ingatlan sorsára vonatkozik, másfelől pedig nem is 
észlelhetők más utón az ingatlanokon létesített jogváltozáBok, 
mint a telekkönyvi feljegyzések képében, kérdéses akkor, hogy 
mily módon lehet e feladatok helyes kivitelét összeegyeztetni 
a nélkül, hogy a fentebb említett fogyatékosságok, ha nem is 
teljesen kiküszöböltessenek, de a lehető legszűkebb körre szo- 
ríttassanak. 

A telekkönyvi bizalom oltalmának határai: mi az, a mi 
ezen a czímen megoldandó? Meddig mehet a törvényhozás 
azon kérdés szabályozásánál, hogy a telekkönyvben foglalt 
adatokat, mint valóságot oktroyálja a felekre s ily utón érje 
azt el, hogy a telekkönyv valóságos helyettesítője legyen az 
ingatlannak (quoad átruházás és megterhelés), mily eszközök 
alkalmasak arra, hogy a mondott discrepantia elő ne állhas- 
son s ha mégis fenforog, minek tulajdonítható nagyobb hite- 
lesség, a valóságnak- e, vagy a nyilvánkönyvnek, azután kiket 
oltalmazzon a törvény sub titulo telekkönyvi bizalom védelme 
és végül mily mértékű legyen ezen megoltalmazás. 

Mihelyt valamely mechanismus nem működik olyként, 
hogy a részek egymás szolgálatában normális functiójakat 
végzik, a legelső kérdés az, hogy melyik szerv az, mely a rend* 
ellenesség állapotába jutott, azután hogy mi okozta ezen ab- 
normalitást, melyek annak külső megnyilvánulásai és csak vé- 
gül midőn már a diagnózis meg lett állapítva, kerülhet sor a 
remediumokra. Ez a természettudományi módszer a jogélet- 
ben sem mond csődöt és egyéb hiányában a jogi rendellenes 
jelenségek megszüntetése körül is alkalmazandónak mutatkozik. 

A rendellenesség okát már fentebb megérintettem, midőn 
az ingatlanra vonatkozó jogok duplicitásáról tettem emlitést. 
E duplicitásban van az egyedüli és kizárólagos oka annak, 
hogy az ingatlanok világában a jogi amphibiák a jogoknak 
egész sajátságos képződményét szülték. E kétéltüségnek tüne- 
tei ha nem is mondható, hogy par excellence telekkönyvi 
specificumok, annyi igaz marad, hogy mint különös figyel- 
met érdemlő jelenségek itt lépnek fel nagyobb számban és 
oly nagy területre terjedő hatályossággal, mely az általa ér- 
dekeltek nagy számára való tekintettel, a belőle előállható 
veszélyeket hihetetlen mértékben fokozza. ' 

A possessio ad interdicta és possessio ad usucapionem 
igen szép és érdekes példája annak, hogy valamely jogosít- 
vány egyik vonatkozásban más tartalmú, mint a másikban 
és mindegyik vonatkozásban más személy szolgálatában álL 
De hogy ugyanazon jogositvány ugyanazon vonatkozásban 
és egy időben két különböző személynek egyenlő facultas 
agendit adjon, ez már az áthatlansági törvénynél fogva sem 
lehetséges. S alig érthető, hogy a jogtudománynak oly elő- 
kelő képviselője, mint Unger s utána mások is, miként állít- 
hatták párhuzamba az általuk Naturaleigentumnak nevezett^ 
ténylegesen gyakorolt tulajdonjogot és a Tabulareigentumot, 
a puszta telekkönyvi tulajdonost a római jog quiritar és bonitar 
tulajdonával és akartak ebből magyarázatot keresni a telek- 
könyvi kérdések megvilágítására.® Sehol jobban nem boszúlta 
meg magát a római joghoz való görcsös ragaszkodás, mint 
a dologi jogok tanában és különösen mint a dologi jogo- 
kat létesítő és változtató ügyletek tanában. A tacita hypo- 
theca, meg az animus dominii tradendi sokban közrejátszot- 
tak abban, hogy a szükségszerű fejlődés itt csirájában meg 
volt akadályozva. A telekkönyvi jog és a köztörvény nem 
különálló két jogrendszer, miként a jus prsetorium és a jus 
civile, hanem egymást kiegészítő anyagi és formai jog, mely- 
nek egyikében kifejezésre jut a jogváltozás, melyet a felek 
a materiális jog szabályai szerint létrehoztak. Messze vezetne 
e kérdésbe való mélyebb behatolás s ezért ennek kifejtésétől 
itt el kell tekinteni. 

Fejtegetésünk fonalát felvéve mondottuk tehát, hogy a 

duplicitás, vagyis annak lehetősége, hogy a telekkönyvben 
tulajdonos legyen az, a ki a valóságban nem az, ez a lehető- I 
ség kizárólagos oka annak, hogy a telekkönyvi bizalom oltal- 
máról külön is kell gondoskodni És mikor a Magyar Jogász- 
egylet a kérdést úgy formulázta, hogy a kétszeri eladás 
esetét külön hangsúlyozta, nagyon helyesen emelte ki ennek 
a duplicitásnak legveszélyesebb és legbetegebb következmé- 
nyeit és állította előtérbe azt a helyzetet, melyet itt első 
sorban kell figyelembe vennünk. Természetes, hogyha két 
tulajdonjog concurrál egymással olyként, hogy az egyik azért 
disponálhat az ingatlan felett, mert az ténylegesen az övé, 
a másik pedig ugyanoly irányban rendelkezhetik azzal, mert 
a telekkönyvben bent áll, akkor a legteljesebb chaosra van ki- 
látás, ha a törvényhozás kemény kézzel bele nem nyúl ebbe 
a darázsfészekbe s kellő rendet nem csinál. Épen erre eszelték 
ki tehát a publicitás elvét, melytől azt várták, hogy a telek- 
könyvbe vetett bizalmat megingathatatlanná teszi. Olyanná 
teszi, hogy mindenki, a ki abba bepillantást vet, minden 
további nélkül higyje azt, a mit ott lát s e hitében tételes 
törvényakaratnál fogva mindenkivel szemben és minden körül- 
mények között védelmet leljen. De mikor lesz erre a véde- 
lemre szükség és kivel szemben kerülhet a sor arra, hogy 
a telekkönyv valóságát oltalmazni kell? Nyilvánvalóan csak 
akkor és azzal szemben, ha valaki szembe helyezkedik ezzel s 
azt állítja, hogy a telekkönyvi adatok hamisak és a jog- 
védelem nem azt illeti, a ki látszólag erre legitimálva van, 
hanem azt, a ki ki tudja mutatni, hogy materialiter megsze- 
rezte azt a dologi jogot, melylyel a bizonyos védelem jár. 
Ez az, a mit más szóval úgy fejezünk ki, hogy eltérés 
mutatkozik a valóság és a telekkönyvi joghelyzet között. 

Látható ezekből, hogy a publicitás, mint törvényhozási 
elv nem prsBventiv eszköz az ingatlan jogbiztonság védel- 
mére, hanem pusztán retorsio, mely már akkor jön moz- 
gásba, ha már egyszer a baj fenforog. A publica fides nem 
gondoskodik előre arról, hogy az élet és telekkönyv disso- 
nantiába ne jussanak és csak az kerüljön a telekkönyvbe, a 
mi tényleg megtörtént, hanem pusztán annak megtorlására 
szolgál, hogy valamely jogváltozás nem olyan formában jött 

létre, a miben létre kellett volna jönnie. Nem praíventiv 
eszköz, mint mondom, ebben az értelemben, de prseventiv 
egy bizonyos más értelemben, a melyben minden retorsio 
egyszersmind prseventio is, t. i. példát statuálván arra, hogy 
mindenki, a ki nem az előirt formában hozza kifejezésre az 
ingatlan tekintetében kötött jogügyletet, úgy jár, hogy a 
puszta telekkönyvi tulajdonossal szemben még akkor sem 
részesül jogvédelemben, ha mindjárt joga erősebb is aman- 
nál. És azt hiszem, nem csalódom, ha azt állítom, hogy 
ezen retorsive prseventiv erő a fontosabb és a törvényhozás 
által mindenkor szemmel tartott jogpolitikai irány, mely a 
nyilvánosságot minden telekkönyvi törvényhozás fő — mond* 
hatni vezérelvévé emelte. Ebben fekszik főleg gyakorlati 
jelentősége is. 

Hogy aztán ez a védelem mehet-e odáig, hogy minden 
telekkönyvi jogosultat minden anyagilag erősebb jogúval 
szemben is absolut hatálylyal megoltalmazzon, arra való 
tekintet nélkül, hogy mily utón jutott valaki be a telek- 
könyvbe, erre nézve lehet különbség az egyes törvényhozá- 
sok közt. Ez azonban az elv lényegén nem változtat Sőt 
épen ezen kérdésben rejlik az összes itt felmerülhető nehéz- 
ségek csirája. És ha valamely törvényhozás ezt a kérdést 
tapintatosan megoldotta és a detailokban is keresztül vitte, az 
az egész ingatlan jogrendszer szabályozásának méregfogát uno 
ictu kivette. Semmi sem mutatja jobban e feltevésünk helyes- 
ségét, mint hogy valamennyi törvényhozás, mely a telek- 
könyvet magáévá tette, épen ebben a pontban codifikált 
eltérő álláspontot. A mily igazság azt mondani, hogy hova- 
tovább a telekkönyv maga genus proximuma minden ingat- 
lan törvényszabályozásnak, ép oly igaz az is, hogy ebben a 
kérdésben a specifium fekszik, > mely a törvényhozásnak alap- 
jellegét adja meg. 

Ha csak ez az egyetlen szempont volna is irányadó, ha 
csak az lenne egyedüli próbaköve valamely nyilvánkönyvi 
rendszer jóságának, hogy a publicitást mennyire emeli tör- 
vényhozási elvvé, akkor helyes volna egyszerűen azt állitani, 
hogy minél nagyobb mértékben szerez valamely törvény ez 
elvnek hatályt, annál tökéletesebb az a kódex, ann nagyobbal 

a garanczia, hogy jogbiztonságot fog teremteni. De épen ez 
az, a mi nem igy van. Mert láttak viszont, hogy a pablíca 
fidesnek csatasorba hívása mindig bajt jelent. Jogokat sért 
és nem egyszer teljesen kiérdemelt, tisztességes érdekeket 
szorít háttérbe. Mihelyt pedig ellentétes, de védelemre érde- 
mes érdekek összeütközéséről van szó, akkor a törvényhozó 
már nehéz feladat előtt áll, mert az okok mérlegelése és az 
objectiv alapon való döntés nem közönséges belátást s áttekin- 
tést tételez fel. 

A dolgok ilyen állása mellett még egy körülmény az, a 
mely ezzel kapcsolatosan vizsgálatra szoruL Ha egyszer igaz 
az, hogy az említett divergentia eseteiben oly nehéz a telek- 
könyvi bizalom oltalmának határt szabni és oly gyakran 
állunk ily nehézséggel szemben, önkéntelenül felmerül az a 
kérdés, mi oka van annak, hogy a legislatio nem inkább 
oly eszközről gondoskodik, mely a bajt keletkezésében tudja 
megelőzni. Miért nem tűzik ki czélul azt, hogy a szabályo- 
zás súlypontja a megelőzésbe essék s ez által az emiitett 
duplicitás elő ne fordulhasson. Vagy legalább csak szórvá- 
nyosan jelentkezhessek úgy, hogy a tulaj donképeni oltalomra 
sor ne kerüljön. 

Semmi kétség, itt van a punctum saliens. Ebben rejlik 
a legtöbb törvényhozás tökéletlensége és hibája. Ezek közt 
pedig első sorban a magyar általános polgári törvénykön^T 
tervezetéé, a miről az alábbiakban lesz még szó. A. T. sza- 
bályozása ugyanis nemcsak hogy elejét nem vette annak, 
hogy a telekkönyv és a valódi helyzet közt eltérés a lehető- 
ség szerint elő ne fordulhasson és szomorú gyakorlatunkkal 
szemben nemcsak arra nem törekedett, hogy a veszedelmes 
helyzetek számát csökkentse ; de határozottan még szabadabb 
teret nyitott ezeknek és egész bizonyos, hogy ha netalán- 
tán — a mit ugyan nem hiszek — a jelenlegi szabályozás 
valaha is törvényerőre emelkednék, szakadatlan lánczolatát 
okozná újabb bonyodalmaknak. Az én feladatom itt szigorú 
határok közé van szorítva. És nem felelnék meg annak, ha 
rendszeres bírálat alá venném a T. idevágó intézkedéseit. 
Ezt nem is fogom megtenni. De igenis beletartozik mun- 
kám körébe, hogy a jövő törvényhozásokra a telekkönyvi 

bizalom tekintetében háramló feladatok irányát megjelöljem 
éB ennek a tevékenységnek reflex hatásaként kritika is fog 
adódni a T. álláspontjára is. Ennyiben nem fogom elkerülni, 
hogy arra megjegyzéseket ne tegyek. 

A telekkönyvi törvényhozások legnehezebb kérdésének a 
telekkönyvi és telekkönyvön kivüli jogosultak egymással meg 
nem férő érdekeinek szabályozását jeleztem. Ez az érdek- 
küzdelem a telekkönyvi megtámadási perek képében játszó- 
dik le. A megtámadási jog helyes szabályozására irányul 
tehát minden törvényhozás legfőbb feladata. Ha szétbontjuk 
a dolgot, két kérdést találunk itt, melyeket többé -kevésbbé 
igen, de jól megoldani eddig még semmiféle telekkönyvi tör* 
vénynek megoldani nem sikerült. Pedig ezek a kérdések 
adják meg a telekkönyvi bizalom oltalmának jellegét. Mily- 
nemű ügyleti átruházásokra és mily ügyleti személyekre ter- 
jesztendő ki ez az oltalom, erre nézve a bevett törvény- 
szabályozási forma általában véve csak negativw A törvény 
első sorban is csak egész általánosságban mozoghat; csak 
annyit mondhat elvként, hogy a telekkönyvbe vetett bizalom 
megoltalmazandó, vagyis a telekkönyv alapjáni szerzés jogi- 
lag védelemre érdemes szerzés. Ezzel azután a kérdés el 
van intézve. A mi pedig ezután következik, hogy a telek- 
könyv alapjáni minő szerzés, kivel és kikkel, minő egyéb 
körülmények fenforgása esetén védelmeztessék, erre nézve, 
mint mondom, csak negativumokat találunk. A törvény alkal- 
mazójának marad azután hátra, hogy a védelemre jogosul- 
tak körét megállapítsa. Ez a módszer az, a mit Zsögöd spe- 
cies per substractionemnek nevez. A telekkönyvi bizalom 
megvédelmez minden telekkönyvi jogosultat és minden telek- 
könyvi jogszerzést, kivéve azokat a szerzőket és ügyleteket, 
a kikre és a mikre e védelem a fcörvény kifejezett akaratá- 
nál fogva nem terjed ki. 

Meglehetősen bevett rendszer a doctrinában terhes (ellen- 
érték mellett) ingyenes (ellenérték nélküli) és az ú. n. vegyes 
(acquisitío onerosa cum donatione mixta) szerzési módokról 
beszélni. Forgalmi szerzésmód az első, a másik kettő ha 
nem is kivétel, de aránylag sokkal ritkább. Mai jogunk sze- 
rint — és ebben megegyez minden modern törvényhozás, a 

szerzésmódok különbözősége szerepet nem játszik abban^ 
hogy a telekkönyvi szerzésnek adjunk-e általában jogvédel- 
met, vagy azt elvileg tagadjuk meg. Nem így a tervezet. Ez 
elejti az ingyenszerzés védelmét és korlátozza azt a terhes 
szerződésekre (549. §.). A telekkönyvi intézmény — úgymond 
az Indokolás — csakis a jóhiszemű forgalom megoltalma- 
zására van hivatva, ((ellenben, a ki anyagi jogalap nélkül 
jegyeztetik be a telekkönyvbe valamely ingatlan tulajdonosául 
vagy egyébként jogosult személyül, tapasztalás szerint épen 
az ingyenes átruházás útján szokta a leggyakrabban a saját 
rosszhiszeműségének különbeni következményeit magától el- 
hárítani s már most, ha elvül tartjuk, hogy a telekkönyv- 
nek nem szabad a rosszhiszeműség előmozdítására és védel- 
mére szolgálnia, akkor a telekkönyv tartalmát a megajájidé- 
kozott harmadik személy javára az ajándékozó joghiányának 
daczára, helyesnek nem tekinthetjük.* (Ind. 11. k. 184. 1.) 
Hogy ezen indokolás minő értelmetlenül és pongyolasággal 
van szövegezve, arra épen csak rámutatni akarok. « Anyagi 
jogalap nélkül » — mondja az Indokolás (lefordítva: mate- 
rialis causa), nyilván e helyett : ingyenesen, anyagi ellenérték 
nélkül, ^ a mi nyilvánvalóan egészen mást jelent. Jelenti 
pedig egyszerűen az ügylet abstractságát, causa nélküliségét. 
Ez pedig az ingyenességtől oly messze van, mint égtől a 
föld. De végre is ez lehet lapsus linguse. Ellenben az intéz- 
kedés lényege maga, a mit ez mondani akar és az 549. §. 
1. bekezdés utolsó mondata, ez már nem tévedés többé, 
hanem, nézetem szerint, törvényhozási hiba.^^ Maga a publica 
űdes alapelve sincs szerencsésen formulázva, de a fején 
találja a szeget annak kiemelésével, hogy ennek gyakorlati 
alkalmazása a valóságnak meg nem felelő telekkönyvi bejegy- 
zések eseteiben túlnyomó jelentőségű. Elvileg nem jő azon- 
ban alkalmazásba, ha a szerzés ingyenes volt. Az okot lát- 
tuk fentebb. A kérdés már most csak az, igazak-e ezek az 
okok, érdemes-e a publica fidest ily merev formával áttömi, 
lesz-e ennek gyakorlati eredménye, mely a csalárd átruhá- 
zások számát kisebbíteni fogja. Ezek a kérdések az indoko- 
lásnál figyelmen kívül maradtak. 

Hogy ezen intézkedés mily jelentékeny körre vonat- 

kőzik, az első pillanatra át sem tekinthető. Ha csak a tiszta 
ajándékozás eseteit érintené, akkor, is kérdéses volna jogo- 
sultsága. Ez azonban a legritkább eset, mert itt nem pasztán 
ajándékozási szerződésekről van szó, hanem a helyzet úgy 
alakul, hogy minden jóhiszemű és formailag is hibátlan 
szerzés felett ott lebeg az állandó veszély, hogy nem része- 
sül telekkönyvi védelemben, mert az érdekeltek valamelyike 
kimutatja, hogy a szerzési causának valamely lucrativ eleme 
is van.** 

Semmi kétség, hogy a dolog legfontosabb része az, mily 
gyakorlati eredményt fog az új szabályozás producálni. A ki 
rosszhiszeműen szerez meg valamely ingatlant, annak érdeké- 
ben fog állani, hogy ennek következményeitől szabaduljon 
és erre legalkalmasabb eszköznek a szinleges ügyletkötés 
kínálkozik. Szinleges eladás, vagy szinleges elajándékozás. 
Nos tehát, ha már most a tervezet intézkedéseiből törvény 
lesz, ezért a szinleges ügyletek korántsem fognak eltűnni, 
hanem szinleges ajándék helyett majd adásvételt fognak 
kötni vételár fizetés nélkül. Akkor pedig ugyanott vagyunk, 
a hol voltunk. Azaz, hogy még ott sem, mert ha kény- 
szerítve lesznek szinleges adásvételi szerződéseket kötni, akkor 
a kijátszás még hatályosabban fog történni, mint ma. Mert 
a szinleges ügyletet kötő felek ellen nem fog szólni az a 
tárgyi szempont, hogy ajándék forog fenn, hanem a kijátszást 
eszközlő feleknek épen az lesz a védelmük, hogy íme mi 
adásvételt kötöttünk, komoly ügyletet ellenérték mellett s 
már ez is mutatja, hogy a telekkönyvi szerzőnek fogalma 
sem lehetett arról, hogy auctora nem jogosult az átruházásra. 
Ilyen intézkedéssel direct kényszeritjük majd a feleket, hogy 
szinleges ügyleteket kössenek, mert mindenki elkerülni óhajt- 
ván a későbbi esetleges zaklatásokat, senki sem mer ingat- 
lant elajándékozni, hanem szinleges terhes szerzési módon 
fogja átruházni. Mutató nomine de te fabula narratur. Az 
pedig igazán egyre megy, hogy minek hívjuk ezt a rossz- 
hiszemüségi villámhárítót, ajándéknak-e vagy vételnek. 

Ellenben ingatlan elajándékozása minden esetben a rossz- 
hiszeműség jegyében fog állani, akkor is, ha az tényleg 
becsületes szándókkal jött volna létre. Mert végre annyit 

mindenki concedálni fog, hogy a megajándékozott harmadik 
nem minden esetben fog tudomással birní auctorának rossz- 
hiszeműségéről. De ha nem is tudott, a tervezet könyör- 
telenül kiteszi őt a megtámadásnak, ha bármennyire tudná 
is igazolni in concreto teljes jóhiszeműségét. A merev tör- 
yényhozási szabályon semmiféle jogalkalmazó nem fog eny- 
híteni tudni s az anyagi igazság megsértése árán is bűnhődni 
fog a jóhiszemű harmadik. Böviden tehát: az ingyenszerzés 
oltalmazásának elejtése a rosszhiszeműség leplezésének hatá- 
lyos megerősitője lesz a nélkül, hogy a csalárd átruhá- 
zások száma egy hajszálnyival is csökkenne; a simulált 
ügyletek pedig gombamódra fognak szaporodni és a terhes 
ügylet védpajzsa mögött a kijátszóknak biztos védelmet 
nyújtani 

Korántsem jut itt eszembe a megajándékozottak szó- 
szólójául feltolni magam, vagy holmi hangzatos jelszavak 
mögé rejtőzni. Sőt magam is azt hiszem, hogy az ingatlan 
ajándékozások jelentékeny számában az indokolás által emii- 
tett nem tisztességes érdek a túlnyomó. De törvényhozási 
elvet ily igazságtalan általánosításokon felépíteni akkor, mikor 
arra sokkal alkalmasabb eszközök is kínálkoznak, ezt helye- 
selni nem tudom. Mert ha egyszer igaz az, hogy vannak 
nem in. fraudem creditorum kötött ajándékozások is s ha 
egyszer oly szabályozási mód is lehetséges, a mely mellett 
ezek az esetek megmenthetők, úgy nincs semmi ok arra, 
hogy ne ezt az utat válaszszuk. Minden törvényszabály, mert 
az általánosítást természetében hordja, az igazság részéről 
bizonyos áldozatot kíván; meg kell tehát takarítani ezt, ha 
van egyéb eszköz is, mely mellett a főczél elérhető. 

Bírói gyakorlatunk eléggé megmutatta, hogy a tiszta 
ajándékozások mindenkor (már t. i. megtámadás esetén) a 
priori gyanús ügyletekként kezeltettek s azon általános tétel 
mellett is, hogy szerzésmódra való tekintet nélkül minden- 
féle telekkönyvi jóhiszemű szerzés védelemben részesítendő, 
bőségesen kínálkozik oly megoldás, hogy az ily ügyletek a 
védelemből kízárassanak. Az ilyen túlságos speczializálás 
tehát nem törvényhozónak való munka. Ha azonban minden- 
képen súlyt helyezünk arra, hogy az ajándékozási ügyletet 

t 
direct töryényszóval rekeszszük ki a védelem területéről, még 

akkor is szerencsésebb éjs sokkal rugalmasabb formában 
kínálkozik erre megoldás azon egyszerű prsBSumptío formájá- 
ban, hogy a megajándékozott ellen a jogaiban sértett fél 
javára vélelem szól a mellett, hogy a megajándékozott tudott 
elődje rosszhiszeméről. Nincs azonban elzárva annak bizonyí- 
tásától, hogy a szerzése jóhiszemű volt. 

Még egy harmadik constructío is megfelelőbb a contem- 
plált szabályozásnál s ez az ajándékozási fejezetben vihető 
keresztül, ha szabályként mondjuk ki azt, a mi most is áll : , 
a megajándékozott az ajándékozónak az ajándékozás idejekor 
már fennállott tartozása erejéig felelős, ha az ajándékozónak 
nincs egyéb oly vagyona, melyből hitelezői kielégítést sze- 
rezhetnének. Uy esetekben nagy a valószínűség, hogy össze- 
játszás forog fenn, mert nem lehet feltételezni valakiről, a ki 
tudja azt, hogy kötelezettségei vannak és ennek daczára 
vagyonának utolsó roncsait elajándékozza, hogy ezt más 
indok vezette volna ebben, mint hitelezőinek meg nem enge- 
dett kijátszása. A megajándékozott rosszhiszeműsége mellett 
pedig szól az a szempont, hogy ajándékot csak oly egyéntől 
szokás elfogadni, kivel szorosabb viszonyban állunk s így 
alkalmunk van anyagi helyzetét is ösmemi; ily körülmények 
^özt pedig nem tisztességes dolog ajándékot elfogadni. 

A hol tehát ennyiféle eszköz áll rendelkezésre valamely 
visszaélés megtorlására, ott semmi szűkség nincs arra, hogy 
a telekkönyvi oltalom kárára s egyéb ide nem tartozó ese- 
tek bevonásával oly szabályt codíficáljunk, mely nemcsak a 
rosszhiszemű, hanem a tisztességes érdekeket is sérti. A quid- 
quid delirant reges, plectuntur Achivi nem lehet törvény- 
hozási elv. A telekkönjrvi oltalomnak ez a határa tehát nem 
indokolt s azért a törvényhozónak az a feladata, hogy nem 
különböztetve a szerzésmódok közt, minden tisztességes érdek- 
nek egyformán védelmet nyújtson. 

Gondoljuk csak meg, hogy az ingyenszerzés alatt a hit- 
bér, a hozomány, az özvegyi tartás, az alapítvány, az örök- 
ség, a hagyomány stb. ép úgy értendő, mint a tiszta aján- 
dék. Külön ezekről az 549. §. nem emlékezik meg. Ha azt 
veszem, hogy mindezek bizonyos vonatkozásban, melyeket 

a priori meg sem lehet állapítani, szintén az ingyenszerzési 
esetek körébe tartoznak, akkor az oltalom megtagadása ez 
esetre is vonatkozijí. Ha meg arra az álláspontra helyez- 
kedünk, hogy szabály a jóhiszemű szerzés védelme s az alól 
kivétel az ingyenszerzés, akkor ezen ügyletekre az általános 
interpreetationalifl szabályoknál fogva nem volna kiterjesz- 
tendő. 

A telekkönyvi bizalom oltalmának tárgyi határait érinti 
még az inter vivos és mortis causa szerzés különbözősége is. 
Nincs kétség arra nézve, hogy e megkülönböztetés nagy- 
jelentőségű. A mortis causa átruházások eseteiben még a 
legtisztább bejegyzési elv alapján álló törvényhozások is azon 
az állásponton vannak, hogy a jogváltozást nem a bejegyzés 
maga, hanem ezen kivül álló okok létesítik. A telekkönyvi 
bejegyzésnek ez esetben tisztán jogváltozást-közlő, declarativ 
szerep jut. Világosan áll ez különösen az örökös jogszerzése 
esetén, melyhez egyáltalában nem kell telekkönyvi bejegyzés. 
Maga a telekkönyvi bizalom azonban ez esetben sem szen- 
ved sérelmet, mert hiszen az örökösnek is ugyanaz a jog- 
helyzete, mint volt az örökhagyóé s a ki a telekkönyv 
adataiban bizva, az örökhagyótól szerez jogokat, nem fog 
azért bizalmában csalatkozni, mert időközben a telekköny- 
vön kivül oly jogváltozás ment végbe, melynek ott még 
nyoma sincs. Az örökösnek a telekkönyvbe való bejegyzése 
esetén is megilleti tehát a jogosultat az a védelem, mintha 
a szemben áUó fél már telekkönyvileg is jogosult lenne. 

Az örökös jogszerzésében a materiális elemeknek a for- 
málisokon való túltengése domborodik ki azon lehetőségben, 
mely szerint az örököstől telekkönyvileg feltüntethető jogok 
még az esetben is szerezhetők, ha az öröklés utjáni vagyon- 
átszállás a telekkönyvben egyáltalában nincs még feltün- 
tetve. Ez esetben a telekkönyvi védelem oly jogszerzőnek 
jár ki, kinek nincs is telekkönyvben jogelőzője épen a mon- 
dott oknál fogva. De hát épen ebben rejlik a naturális szer- 
zési módoknak sajátossága. 

Itt egyelőre csak ennyit az ügyleti határokról. 

A telekkönyvi oltalom személyi határainál azt kell kifej- 
teni, hogy az oltalomra érdemesített szerzési módok mely 

Ügyleti feleit kell kizárni a telekkönyvi szerzés védelme alól. 
Szabályszerint csak azok aspirálhatnak a telekkönyvi szerzés 
oltalmára, kik a telekkönyvben jogosultakként fel vannak 
tüntetve'*^ Ezek pedig vagy ugyanazon személynek jogutódai, 
a kitől a sértett fél is jogát közvetlenül származtatja — 
ezek az ú. n. közvetlen jogutódok — vagy pedig olyanok, a 
kik jogaikat a közös auctor egyik jogutódától nyerték. A köz- 
vetlen jogszerzőkkel azonos tekintet alá esnek az universalis 
successorok. 

Ha törvényhozási elv a hibátlan szerzés alapján való 
tisztességes érdek védelme, akkor egészen egyre megy, köz- 
vetlen jogszerzővel van-e dolgunk, vagy sem, feltéve mindig, 
hogy ez előfeltételek fenforognak. Ezeknek vagy ezek egyiké- 
nek hiánya esetében a közvetlen szerző védelme, illetve az 
ügylet érvényessége a jogszerzés érvényességére vonatkozó 
általános szabályok szerint bírálandó el. A megtámadási 
okok egybeesnek az általános ügyleti megtámadás okaival. 
Legfeljebb azon kivételes intéiíkedés tágabb körű itt, mint 
egyéb esetekben, hogy a ténylegesség, vagyis a telekkönyv- 
ben való bizonyos időn át tartó bennlétel szanálja az ügyleti 
hibákat. A ténylegességnek joghelyzetté való izmosodása itt 
gyakoribb tünet, mint más ügyletek körében. Ez azonban 
nem oly lényeges eltérés, hogy ne lenne szabályként meg- 
állapítható az, hogy az ingatlanokra vonatkozó átruházási 
ügylet mindazon okokból megtámadható, a melyeknek fen- 
forgása egyéb ügyletnél is megtámadási okul szolgál. 

Korántsem ily egyszerű azonban a harmadik személyek- 
nek védelme, vagy nem védelme, mely kérdés kétségkívül a 
telekkönyvi jognak legnehezebb problémája. Azon két ki- 
egyenlíthetetlen érdeknek kellő egyensúlyozása, mely érdekek- 
nek egyikét a jogaiban sértett fél, másikát pedig a jogaiban 
bennlevő harmadik személy képviseli, a legnehezebb jog- 
technikai kérdés.*^ Nem valamely elvi megoldás lehjetősége 
az, a miben a fő nehézség fekszik, mert az eléggé jó hangzó 
elv, hogy mindenkor a tisztességes érdek védelmezendő és a 
forgalmi biztonság oltalmazandó. Ebben megegyezik minden 
tudományos és törvényhozási munka, csakhogy ez vajmi 
sovány eredmény, mely alig több a semminél. A művészet 

épen ott kezdődik, ha azt kérdezzük, hogy minő gyakorlati 
eredmények adódnak hát ezen elv alkalmazásával, hogyan 
viendő ezen alkalmazás keresztül és mit kivan a forgalom 
biztonsága akkor, ha mindkét szembenálló érdek egyformán 
tisztességes és védelemre érdemes? 

A forgalom biztonsága — így tartja praxis és doctrina — 
azt kivánja, hogy az, a ki a telekkönyvben való biztában 
szerzett jogot és e jogszerzés körül nem járt el tisztesség- 
telenül, mindenkivel, tehát az anyagi jogában sértett féllel 
szemben is oltalmat kapjon, ha mindjárt ez utóbbit semmi 
hiba sem terhelné. Ez a döntés mindenesetre könnyítene a 
nehézségen, ha valami megfoghatót mondana, ha olyasvalamit 
tartalmazna, mi tárgyi kritériumok szerint elbírálható lenne. 
A hiba azonban abban rejlik, hogy itt felette labilis és 
subiectiv criteriumról van szó, melynek területei oly tág 
határok közt fekszenek, hogy mindenkit az eltévedés veszélye 
fenyeget, a ki azok útvesztőjébe téved. Hogy ki jóhiszemű 
és tisztességes ember s hol végződnek ezen fogalom határai, 
azt tárgyilagos ösmertető jelekkel megállapítani egyáltalán 
nem lehet. A törvényhozások ezért rendszerint úgy segítenek 
magukon, hogy valami megfogható és biztosabb támpontot 
keresnek s vagy azt mondják, hogy rosszhiszemű, nem tisz- 
tességes ember az, a ki tudta, hogy a telekkönyv tartalma 
az ő szerzése idejében nem felelt meg a valóságnak, vagy 
esetleg arról tudott, hogy jogelődje már előzőleg disponált 
arról az ingatlanról, a mit ő szerzett meg. Bosszhiszemű 
szerző az — ez talán a legmegfelelőbb forma — a ki a 
szerzés idejében tudott az ő szerzésének útjában álló aka- 
dályról, azonban túltéve magát ezen, úgy járt el, mintha ily 
akadály nem forogna fenn. Elég hosszú skála, egyike-másika 
azonban többet mond, mint amaz, egészen általánosságban 
mozgó elv. 

Ilyenek azok a tárgyi ösmérvek, melyekhez a külön- 
böző törvényhozások a mala fides fennforgását kötik. Ki- 
választják t. i. a tulajdonátruházás ügyleti complexumának 
egyik elemét s az arról való tudomást állítják oda olyanul, 
mely akadályul szolgál a harmadik személy jogszerzésének 
is, a telekkönyvi és tényleges joghelyzet eltérése esetében. 

S valóban ^ig lehetne következetes álláspont mellett 
máshonnan kiindulni, mint magából a tulajdonszerzési kellé- 
kekből. Sőt az egész rosszhiszeműségi formula szükségképen 
ehhez kell, hogy igazodjék. Ha valamely törvényhozás a 
tulajdonszerzéshez nem kivan egyebet, mint kötelmi szerző- 
dést (Gode civil és az ennek alapján álló rendszerek), akkor 
az előző kötelmi szerződésről való tudomás a harmadik sze- 
mélyt jóhiszeműségtől megfosztja. Mihelyt azután további 
kellékül traditio is elő van írva (a római jog rendszere), 
akkor logikailag következik, hogy csak az erről való tudo- 
más rosszhiszemű. Az Eintragungsprincip rendszerére épült 
törvényhozásoknál (Hamburg, Lübeck, Bréma városok nyil- 
vánkönyve s bár gyengítve, a szász p. törvénykönyv) a har- 
madik személyek megtámadása egyáltalán ki van zárva, mert 
ha a tulajdonszerzéshez sem materiális causa, sem dologi 
szerződés nem szükséges, hanem a bejegyzés ténye önmagá- 
ban, minden előző megállapodásra és ügyletre való tekintet 
nélkül tulajdonjogot s általában jogváltoztatást létesít, akkor 
ebből önként következik, hogy semmiféle előzetes más körül- 
ményről való tudomás nem szolgálhat a szerzés akadályául. 

De épen ebben rejlik majdnem valamennyi telékköyiyvi 
rendszer veszélyessége, mert ezáltal szétdarabolván az egy- 
séges ügyleti folyamatot, annak egyes elemeit megteszik 
önálló ügyletekké, melyek valamennyien külön jogi conse- 
quentiákkal járnak. Ebben van az ingatlan tulajdon átruhá- 
zási ügyletnek egyik különös érdekessége és sajátossága is, 
hogy mihelyt az ügylet bizonyos stádiumig eljutott a nélkül, 
hogy befejezéshez került volna, már ez ügyleti daraboknak 
is bizonyos consequentiái vannak. A befejezetlen, abban- 
maradt ügyleti darab, esetleg darabok is önállósulnak és 
külön jogi létet nyernek. Ezáltal azután az a hihetetlenül 
furcsa helyzet is lehetségessé válik, hogy az egyik ügylet- 
kötő pár az első stádiumig (elkötelezés), a másik a követ- 
kező stádiumig (traditionális szerződés), a harmadik meg 
talán már az utolsóig (bejegyzés) is eljutott. Hogyan fog itt 
alakulni a helyzet? 

Harmóniát alig lehet itt másként képzelni, minthogy 
ezen jogügyleti daraboktól meg kell tagadni mindennemű 

joghatályosságot, ki kell zárni e tényállásrószekből >előáll- 
ható jogi következményeket ós azt kell mondani, hogy ily 
esetekben nem keletkeznek egymással konkurráló jogok, ha- 
nem ... A iihanem» pedig itt kettő lehet: vagy nem kelet- 
kezik egyáltalában semmiféle joghatás, vagy keletkezik ugyan, 
de nem egymással konkurráló, hanem egymás mellett meg- 
férő, hogy úgy fejezzem ki magam, más vonatkozásbani 
joghatás. 

Ha a T. azt mondja, hogy az ingatlan tulajdon meg- 
szerzéséhez kötelmi alapú dologi jogügylet és ennek a telek- 
könyvbe való bejegyzése szükséges, akkor nagy kérdések 
lesznek, hogy melyik momentumhoz fűződik a tulajdonátszál- 
lás; magához, az egész jogügyleti complexumhoz, vagy eset- 
leg már egyik-másik alkatrészhez és illetve minő következ- 
mények fognak beállani, ha ezen alkatelemeknek csak egyike 
vagy másika jön létre. Az idokokból világos annyi, hogy 
maga a puszta bejegyzés nem létesiti a jogot, hanem csak 
vélelmet** állit fel a mellett, hogy oly jog létezik, a minőt 
a telekkönyv feltüntet. Mi az hát, a mi a jogot létesíti? 
Tulajdon átruházásra irányuló, kötelmi causáju dologi szer- 
ződés. A ki "tehát csak kötelmi szerződést kötött valamely 
ingatlanra nézve, feltéve mindig, hogy a tételes törvény áJtal 
netán megkívánt forma betartatott, puszta obligationalis jogot 
szerez s nem részesül egyéb védelemben, mint más kötelmi 
hitelező. A ki kizárólag csak dologi szerződésig jutott, min- 
den előzmény nélkül, erről úgy látom, nem szerzett semmi- 
féle jogot, *^ mert az abstract dologi jogalapot a T. nem 
fogadta el a tulajdon átruházás alapjául. Végül a ki puszta 
telekkönyvi jogot szerzett, a materiális előfeltételek nélkül, 
szintén nem védi semmi, kivéve a publica fidesnek minden 
telekkönyvi bejegyzést megillető oltalmát. Távol állanak e 
tételek attól, hogy az adott tényállások joghatásait pontosan 
megadják. Csak rámutatni akartam az itt felmerülhető nehéz- 
ségekre. De a combinatiók száma ezzel korántsincs kimerítve, 
mert épen a gyakorlatban legtöbbször előforduló és legfon- 
tosabb esetek még hátra vannak. A ki kötelmi szerződéssel 
párosult dologi szerződést kötött, az, ha megszerezte is a 
tulajdont, csak addig van nyugalomban, míg nem jelentkezik 

a telekkönyvi harmadik. S mihelyt ez jogát érvényesíteni 
akarja, készen áll a per és jön a kérdések egész halmaza: 
mi a helyzete a telekkönyvben nem álló jogszerzőnek az 
auctorával szemben, a harmadikkal szemben, tudott-e a har- 
madik a szerzésről, vagy sem, miként védekezzék abban a 
perben, a mit a telekkönyvi harmadik ő ellene indít és így 
tovább és így tovább. 

Szóval csak azt akartam ezzel szemlélhetővé tenni, hogy 
(íz összetett tulajdonszerzési ügyletnek erőszakos szétszakítása 
olyként, hogy az egyes jogügyleti részek valóságos status in 
í^tatut alkotnak, ezerféle complicationak nyitja meg útját, 
melynek csak úgy lehet elejét venni, ha a czélzott joghatást 
az egységesen felépített ügylethez fűzve azt mondjuk, hogy 
ingatlanok tulajdonát érvényesen csak materiális szerződésen, 
nyugvó telekkönyvi bejegyzéssel lehet megszerezni. Ellenben 
maguknak az egyes jogügyleti elemeknek, quoad tulajdon 
átszállítás, semmi joghatályuk nincsen. 

Ezen tárgyi, vagy alkatrészi összetartás, elérésére pedig 
a törvényhozásnak egyetlen alkalmas eszköze a hely- és 
időbeli * egységesítés. Ha t. i. elejét akarjuk venni annak, 
hogy a tulajdon átruházási ügyletből a felek ne csinálhas- 
sanak annyi külön üzletet, a hány alkatrészre ezen össz- 
ügylet felbontható, akkor egyszerűen egy időpontra és lehető- 
leg ugyanarra a helyszínre kell áttenni az egész ügylet 
lefolytatását. Ma épen ellenkezőleg van. Maga a törvény 
szétforgácsolja az ügyletet úgy, hogy a félnek egyáltalában 
fogalma sincs arról, hogy tulajdonképen mikor kész az át- 
ruházás. Népszerű nyelven szólva, az, a ki az ingatlant meg- 
vette, valójában azt sem tudja, hogy mikor az övé az ingat- 
lan, a vétel megkötésével-e, az ingatlan tényleges átadásával-e, 
esetleg a bekebelezés kiállításával, avagy a kérvény benyúj- 
tásával, talán csak a bekebelezés megtörténtével, avagy a 
bekebelezést rendelő végzés kikézbesítésével, ezen végzés jog- 
erőre emelkedésével-e, vagy végül bizonyos vonatkozásban 
csak hat hónap múlva. Már pedig ez a helyzet aligha mond- 
ható valami előnyösnek. Nemcsak a jogok élvezete szem- 
pontjából nem lehet ez kivánatos, hanem nem az különösen 
azok tovább átruházásából. Az a vevő maga sem tudja, hogy 

ha ő egyszer megvette azt az ingatlant, joga van-e azt 
tovább adni, vagy meg kell neki várnia, míg az ingatlan 
nevére kerül. A ki ennek a bizonytalanságnak a gyakorlati 
eredményeiben gyönyörködni akar, az csak üsse fel jndiea- 
tnránknak idevonatkozó részét s majd meglátja minő, kép- 
zeletet is felülmúló csodaszülötteket tud az élet producálni 
és tapasztalni fogja, hogy ártatlan feleknek is hányszor kel- 
lett megsinyleniök ezt az erőszakos és a felek tudatában 
nem élő rendezést. 

Ha tehát a törvényhozás oly szabályozási módot állapit 
meg, mely szerint az egész ügyleti folyamat, tehát úgy a 
felek által végzendő cselekmény, mint a telekkönywezetőnek 
működése ugyanazon időben és helyen történik meg, vájjon 
ily esetben nincsenek-e mindezek a complicatiók elkerülve s 
a legelkeseredettebb perek beláthatatlan sokaságnak eleje 
véve? Semmi kétség, hogy ez az eredmény nem maradhat 
el s hogy a mainál jelentékenyen kedvezőbb helyzetbe kerül- 
nénk. Épen azért csodálatos, hogy a Tervezet szerkesztői, kik 
nagyon jól ösmerték a jelenlegi szabályozás tarthatatlan- 
ságát s tudatában voltak annak, hogy remediumról minden- 
esetre gondoskodni kell, mindenben a régi mellett maradtak 
és egyetlen lépést sem tettek arra nézve, hogy a régi intéz- 
mények helyét újakkal váltsák fel, melyek legalább némi 
garantiát nyújtanának arra nézve, hogy mellettük a siker 
nem fog elmaradni. 

Kettő az, a mit nem szabad szem elől téveszteni annak, 
a ki gyakorlatilag kivihető tervvel kivan előáUani. Az egyik 
az, hogy számolni kell a telekkönyvek létezésével, mint meg- 
változhatatlannal s minden reformnak ebben a keretben kell 
mozognia; a másik pedig az, hogy itt, a hol életbe vágó 
vagyoni érdekekről van szó, nem lehet holmi teoretikus 
elvekkel kisérletezni, miként a fizikában vagy a kémiában^ 
mert egy ily esetleges szerencsétlen kísérlet évtizedek mun- 
kásságának és milliónyi áldozatok árán teremtett helyzetnek 
összeomlását idézhetné elő. Nem lehet itt beszélni a magyar 
jog kiépítéséről sem, vagy annak továbbfejlesztéséről — mint 
teszem, az örökjog területén. Miként az 1855-iki telekkönyvi 
rendtartás is practikus idegen joginstitutio meghonosítása^ 

^gy a jövő reformnál is csak ilyesmiről, vagy a mennyire 
lehetséges^ átdolgozásról lehet szó. A fő csak az, hogy a 
kivitel legyen olyan, mely a mi viszonyainknak megfelelő 
és a mjelyről feltételezhető, hogy népünk tudatába rövid idő 
alatt át fog menni. 

Valahányszor az ingatlanokra vonatkozó ügyletek alak- 
jának szigorítása szóba kerül, súlyos ellenvetéseket hall- 
hatunk, melyeknek mindeddig sikerült megakadályozniok azt, 
hogy az erre irányuló javaslatok komoly megfontolás tár- 
gyává tétessenek. A forgalom megbénításáról, idő és tetemes 
pénzveszteségről, meg a jogi liberalismus csorbításáról szok- 
tak mindenekfölött beszélni. Pedig némi psychologia-ösmerettel 
minden objectiv kritikusnak be kell látni, hogy ez egyszerűen 
mese. Mert nézetem szerint egyáltalában nem szenvedhet 
kétséget, hogy ha kötelezővé tétetnék a javasolt idő- és helyi 
egységesítés, ezért épúgy adogatnának és cserélgetnének el 
ingatlanokat, mint manapság. A ki ingatlant akar eladni, 
vagy venni, az nem fog ettől eltekinteni, mert ezt csak a 
hivatal előtt fogja megtehetni. Azoknak, kik a telekkönyvi 
hatóság székhelyén laknak, nem okoz a dolog több költ- 
séget, mint ma, mert az ilyen ügyleteket a felek ma sem 
szenaélyesen eszközlik, hanem az okiratok elkészítésével az 
esetek túlnyomó nagy többségében közjegyzőt, ügyvédet, köz- 
ségi jegyzőt, vagy nem ritkán zúgirászattal foglalkozó egyé- 
neket bíznak meg, kiknek ezért jelentékeny összeget fizetnek. 
A felek közreműködése ma is abba merül ki, hogy az okira- 
tokat aláírják. Az a gazdálkodó pedig, a ki a telekkönyvi 
székhelyen kívül lakik, amúgy is elég gyakran fog bejárni 
a telekkönyvi hatóság székhelyére, hol terményeit értékesíti, 
adóját fizeti s mindennemű ügyes-bajos dolgát lebonyolítja. 
Nála sem fog ez az utazás jelentékeny költséggel járni; 
semmi esetre sem fog ez neki többe kerülni, mintha ma 
eladja ingatlanát s e czélra még az utazási költségeken felül 
is kell neki egyéb súlyosabb költségeket viselni. 

Ingatlanok adásvétele — eltekintve azoktól, kik ezzel 
hivatásszerűleg foglalkoznak, legtöbb ember életében arány- 
lag igen ritkán fog előfordulni s ha előfordul, mindenki 
tudatában van annak, hogy sokkal jelentősebb és fontosabb 

ügyletet köt, mint a minők mindennapi ügyletei. Az ország 
lakosságának túlnyomó részét alkotó kisebb gazdálkodóknál 
ez egyenesen létkérdés, vagy legalább is nagyon hosszú időre 
kiható esemény s ép ezért nem is fog elhamarkodottan 
eljárni, mikor ilyesmiről van szó, hanem nagyon meggon- 
doltan fog cselekedni. Nem pár napnyi időre, hanem hetekre, 
sőt gyakran hónapokra is van neki szüksége, míg az ilyen 
dolgot nyélbe üti úgy, hogy igazán nem játszik szerepet 
nála, hogy két-három nappal előbb vagy később fog-e az 
ügyletmenet befejezést nyerni. A röghöz való ragaszkodást 
az Indokolás is kiemeli s már ez magában is indokolttá 
teszi, hogy könnyelmű elidegenítések a forma kellő meg- 
nehezítésével megelőztessenek s ezen ügyletek, ha egyébbel 
nem, hát a formasággal ^ emelkedjenek ki a hétköznapiság 
szürkeségéből. 

Valamennyi járásbíróságnak telekkönyvi hatósággal való 
felruházása s a szükséghez képest való szaporítása és ará- 
nyosabb elosztása sokban hozzájárulna a kivihetőség könnyí- 
téséhez, mert abba a helyzetbe hozhatná a feleket, hogy 
minél kisebb idő és pénzveszteséggel is, személyesen is meg- 
jelenhetnének a telekkönyv előtt. 

A terv még tökéletesebb kivitele szempontjából figye- 
lemre méltó lenne a telekkönyvi hivatalok más irányú refor- 
málásával is foglalkozni s az ingatlanokra vonatkozó ügylet- 
kötést, az azoknál való közreműködést oly közigazgatási 
közegek hatáskörébe utalni, melyek az országban legnagyobb 
számmal vannak. Ha minden községnek a saját területén 
volna telekkönyvi hatósága is, ez persze a lehető legideáli- 
sabb megoldása volna a dolognak, mely mellett semmi nehéz- 
ség nem forogna fenn, hogy ezt az újítást akár nyomban 
is életbeléptessük. Ez azonban ez idő szerint fantom. Annak 
azonban nem volna akadálya, hogy igénybe vegyük más 
közegek interventioját is. Hogy ezek esetleg közigazgatási 
functionáriusok lehetnének csak, ez nem okoz nehézséget, 
mert arra nézve nem lehet kétség, hogy a telekkönyvek 
vezetése tiszta közigazgatási munka. A telekkönyvi teendők- 
nek a bíróságok hatáskörébe való utalását, csak a legalitás 
elve tette szükségessé. A legalitás elve pedig ma csak papi- 

ron van meg s igeu tekintélyes hangok hallatszanak, e 
törvényhozási elvnek teljes kiküszöbölése mellett.*® Ez tehát, 
de facto, tekintve a dolgokat, nálunk sem újítás, mert a 
telekkönyvi tisztviselők és telekkönyvvezetők is valóságos 
közigazgatási hivatalnokok, kik valójában korlátlanul intézik 
az ügyeket s mellettük a birónak teendője mindössze az 
általuk már megszerkesztett határozatok aláírására szorít- 
kozik.^"^ Elösmeri ezt az Indokolás is. Azzal a szakismeret- 
tel pedig a közigazgatási tisztviselők is bírnak, a mennyit a 
törvény a telekkönyvvezetőktől megkíván. Ha pedig nem 
bírnának, gondoskodni kell arról, hogy bírjanak. S még in- 
kább gondoskodni kell arról, hogy a szükséges megbízható- 
ság ne hiányozzék náluk. 

Ha nem csalódom, a községi jegyzők azok a közigaz- 
gatási közegek, melyek valamennyi közül a legnagyobb szám- 
ban vannak nálunk. Meg kell vallanunk áz igazság érdekében, 
hogy ezek működése nem egy tekintetben esik jogos kifogás 
alá. Nem is képzelem úgy a dolgot, hogy ezeknek korlátlan 
omnipotentiát adjunk; de talán meg lehetne a dolgot olyas 
valamiként csinálni, hogy ezen közigazgatási személyek a 
bíróságoknak nemcsak papiroson megírt, de valóságos szigorú 
felügyelete és ellenőrzése mellett végezzék a mai telek- 
könyvvezetők munkájának egy részét. Az ügyletkötő felek 
személyes vagy nem személyes jelenléte mellett az eljáró 
tisztviselő felveszi a szükséges jegyzőkönyvet, a felek azt 
aláírnák s másolatban átvennék. Minden bejegyzésről pedig 
nyomban köteles volna az illető telekkönyvi tisztviselő a 
föléje rendelt bíróságot, az ott vezetett telekkönyvi másod- 
latokba való bejegyzés foganatosítása végett értesíteni. Meg- 
határozott időközökben szigorú vizsgálatok tartása volna szük- 
séges, hogy a szabályszerű vezetés és a telekkönyveknek a 
jegyzőkönyvekkel való teljes egybehangzása biztosíttassék. Csak 
természetes, hogy az eljáró közeg működése teljesen ingye- 
nes és mindennemű ajándék elfogadása mint delictum volna 
büntetendő. Hogy a bejegyzésekre vonatkozó mindennemű 
jogorvoslást kizárólag a bíróságoknál volna továbbra is ha- 
gyandó, erről említést sem kell tennem. 

Ezzel egyszersmind az a veszély is megelőztetnék, hogy 

idegen személyek kössenek a más tnlajdonaira átruházási 
ügyleteket, mert az illető telekkönyvvezető ösmervén a fele- 
ket személyesen is, a személyazonosságot 9.Z esetek túlnyomó 
többségében maga konstatálhatja. Az magától értetődik, hogy | 
a meghatalmazott általi képviseleti jog feltétlenül megadandó, 
csak ezek hitelességére is különösebb súly volna helyezendő. 

Nem is kell kiemelnem azt, hogy ezzel korántsem akar- 
tam holmi rendszeres tervet nyújtani. Tisztán ötletszerűleg 
vetettem oda a kivitel lehetőségének mikéntjét, melynek 
minél tökéletesebb megoldása nem is tartozhatik ide. Csak 
illusztrálni akartam, hogy miként képzelhető az, hogy a jog- 
változást ezentúl ne harmadik, az ügyletkötésen kivülállé 
személy, hanem a felek és a telekkönyvvezető együttesen 
idézzék elő, egyik a másik nélkül jogváltozást ne létesíthes- 
sen. A többszöri eladások és átruházások megakadályozására, 
sőt kizárására ebben rejlik a legnagyobb garantia. 

A ki a szigorúbb formaságokban a jogi szabadelvűség 
megszorítását látja, az üres jelszavak után indul és tévesen 
Ítéli meg a helyzetet. Mert ha figyelembe veszszük, hogy 
egyetlen egy törvényhozás sem köti ily laza és nehezen ellen- 
őrizhető formához az ingatlanok átruházását, mint a mienk,^^ 
akkor mivel tudjuk ezt megokadatolni ? Talán azzal, hogy 
nálunk a forma enyhesége daczára, a telekkönyvi védelem 
ex post sikeresebb védelmet biztosít a jogszerzőnek; vagy 
hogy az ebből eredhető visszaélések oly csekélyek, hogy a 
mai helyzet kielégítő? De ha ez így, akkor miért halljuk 
folyton, hogy elviselhetetlen helyzetben vagyunk s hogy 
telekkönyvi gyakorlatunk . telítve van a legraffináltabb vissza- 
élésekkel, a melyeket a telekkönyv valaha csak megtermett! 
8 vájjon mennyiben alkalmas a Tervezet, hogy ezen bajokon 
segítsen; van benne akár csak egyetlen pontban is gondos- 
kodás arra nézve, hogy a telekkönyvi oltalom ex post, vagy 
apriori hathatósabb legyen. A ki egyetlen bepillantást vet az 
idevágó intézkedésekbe, egy perczig sem fog a tagadó válasz- 
szál habozhatni. Sőt egész bátran mondhatjuk, hogy a tervbe 
vett szabályozás a múltéval szemben veszélyesebb, azzal 
összehasonlítva, csak látszólag íntensivebb, de ép oly mér- 
tékben nyújt módot visszaélésekre. 

Egyetlen törvényhozás sem járt el oly lanyhán, mint a 
-mienk a formaságok megállapitása körül. És ez a kőmlmény 
nagyot nyom a latba. Mert ez a legkétségtelenebb bizonyt- 
ték arra nézve, hogy a jelenleginél szigorúbb formalismus 
nem merő szürke teória, hanem egy darab eleven élet, a 
mely a valóságban létezik és prosjyerál mindenütt nagyobb 
eredménynyel, mint a minőt a telekkönyv nálunk felmutatni 
tztd. Az osztrák polgári törvénykönyv álláspontja, mely hazai 
iialajunkon polgárjogot szerezve a Tervezetnek is mintaképül 
szolgált az 1872-iki törvénynyel sutba lett dobva. ^® Épen 
:azért, mert a forma szigorítása a forgalom biztonsága érde- 
kében szükségesnek és elmaradhatatlannak mutatkozott. 8 bár- 
mennyire is zúgolódtak hamis és üres jelszavak mögül bizo- 
nyos körök, az 1890-iki törvény csak koncz volt a kiabálók 
részére, mely egy frázissal mindent elhallgattatott. De meg 
azután nem szabad elfelednünk, hogy az osztrák polgári 
iíörvénykönyv sem úgy gondolta, mint a gyakorlat. A «glaub- 
^würdige Zeugen» egyszerűen félre lett dobva még künn is, 
noha az Opt. nem ösmeri a törvényrontó szokást (10. §.). 
Mihelyt ezt az illetékes körök észre akarták volna venni, a 
túlságos lazaság nyomban megszűnt volna. 

Sehol sem olvastam még annak indokait, hogy miért 
szükséges nálunk enyhébb formaság, mint valamennyi más 
iielekkönyvi törvényhozás területén. De nem is látom, miben 
fog a javulás mutatkozni, ha létezhetik telekkönyvi tulajdon 
valóságos tulajdon nélkül, azután tényleges telekkönyvi nél- 
kül és teljes tulajdon a telekkönyvben és a valóságban. Ott 
azután nincs oly védelem a világon, mely mindenkor a tisztes- 
séges érdeket oltalmazza meg. S hiába terjesztjük ki a meg- 
támadások körétkétannyira, mint azt a Tervezet teszi, nem javí- 
tottunk, hanem rontottunk a helyzeten, nem szilárdítottuk meg, 
hanem aláástuk és csökkentettük a telekkönyvbe vetett bizalmat 
s vele a jogbiztonságot, ha lehet, még nagyobb mértékben. 

Akármennyire nagy jelentőségű is az a kérdés, hogy 
abstract vagy jogczimes dologjogi szerződés-e, bocsánat érte, 
de én kétségbe vonom, hogy itt volna a dolog súlypontja s 
hogy akár egyik, akár másik elvnek codifícálása volna a 
telekkönyvi oltalom hivatott orvosszere. 

Epúgy nem tudom hinni azt sem, hogy az új helyszíne- 
lés és kiigazítási eljárások, melyek már eddig is rengeteg költ- 
ségeket emésztettek fel, volnának alkalmasak és a jogbizton- 
ság érdekeinek megfelelőbbek, mint a szigorú praeventio, 
mely mellett ezekre semmi szükség nínes. Végre is ki fogja 
tagadhatni, hogy ezek csak rövidéletű biztonságot teremt- 
hetnek ? A mellett de futuro vannak csak hivatva arra, hogy 
összeegyeztessék a könyvek tartalmát a ténylegességgel. Ki 
fogja tagadhatni azt, hogy ezen eljárások költségei, melyek 
in ultima analisi mégis csak a feleket terhelik, nem tete- 
mesebbek, mint azok, a melyekkel a formaságok szigorí- 
tása járna? 

Azon megbecsülhetetlen előnyök mellett, melyekkel a 
elekkönyvi bizalomnak prseventiv megvédelmezése jár, még 
különösen kettőt kell kiemelnünk. Az egyik az, hogy a 
megtámadások a telekkönyvi jog körében reducálva vannak 
ugyanazon körre, mint a többi ügyleteknél és a specziális 
telekkönyvi megtámadások, melyeknek megoldhatatlan nehéz- 
ségeire rámutattam már, ki vannak küszöbölve. 

A. másik jelentékeny szempont pedig a javasolt szabá- 
lyozás mellett a jogügylet materiális és formális alkatelemei- 
nek összetartása. Ez sokkal fontosabb eredmény, mint a 
minőre az első pillanatra látszik. Nemcsak annyiban, hogy 
a törvényhozások ezzel önmagukat korlátozzák abban, hogy 
az actus egyik vagy másik lánczszemét kiragadva felruház- 
zák azt az egész ügylet helyettesítésével és ezzel a feleknek 
tudatában élő valóságtól eltávolodva bizonyos tisztán csak 
technikai szempontok érdekében kénytelenek a tárgyi való- 
ságot megtagadni, hanem azáltal, hogy nem tesznek egyebet, 
mint körülírják azt, a mit az életből ellestek, a visszaélések 
számát jelentékenyen apasztják. A materiális és formális 
elemek szétválasztása ugyanis azt hozza magával, hogy ezen 
ügyleti elemek is önálló létezést nyernek. Minden ily önálló 
létet nyert ügyleti darab pedig visszaélésekre nyújt lehető- 
séget. Ha ellenben ezen ügyleti alkatrészeket önállóságuktól 
megfosztjuk s illetve egyiket a másik nélkül nem honoráljuk, 
ezzel elejét vesszük annak, hogy a materiális ügylet tartalma 
a formaiétól különbözzék, és csak a kettő együttessége 

hozhatja meg azt a joghatást, a mit a felek szándékoltak. 
Áz ügyletkötő felek belső világában nem jelentkezik az ingat- 
lan átruházás több különálló ügyletként, a mivé okvetlenül 
szétesik, ha a törvény helyileg és idöbelileg különbözőképea 
és elkülönítve hozza létre az egyes elemeket; a szétválasz- 
tás által mintegy utat nyit a törvény a rosszhiszeműen cse- 
lekedni akaróknak, hogy az ügylet minden egyes fázisában 
alkalmuk legyen visszaélések elkövetésére és egyetlen átruhá- 
zási ügylet folyamán annyi incorrectségre, a hányat csak a 
szétválasztás lehetővé tesz. Az egységesítés mellett, mikor az 
egész tényállás egyetlen actusban folyik le és a joghatás 
ehhez fűződik — pláne ha még ez hivatalos közeg előtt és 
a nyilvánosság con trolija mellett történik — ilynemű vissza- 
élések teljesen ki vannak zárva s nem beszélve itt a büntető- 
jogilag üldözendő delíctumokról, lehetetlenné vannak téve. 

Nem lesz talán egészen hiábavaló arra utalni, hogy a 
jelzáloghitelek nyújtásával foglalkozó pénzintézetek rendsze- 
rint csak hitelesített okiratok alapján folyósítják az általuk 
adott jelzálogi kölcsönöket. Ez a közjegyző előtti hitelesítés 
bizonyos, hogy költségesebb is, terhesebb is, mint a telek- 
könyv előtti megjelenés, pláne meghatalmazott által. Már 
most ugyan kinek jutna eszébe azt állítani, hogy ez a szokás, 
melyre a pénzintézeteket a gyakorlati élet késztette, a jel- 
záloghitel forgalom megbénítására vagy csökkentésére ve- 
zetne, vagy hogy akad majd ember, a kinek h^ komoly szán- 
déka és szüksége van jelzálogi kölcsönre, hogy a különben 
neki megfelelő feltételek mellett nyújtandó kölcsönt nem 
fogja elfogadni azért, mert ez a formalismus rá nézve költ- 
séges és kényelmetlen. Sőt ép e példa is azt mutatja, hogy 
azok a cautélák, a mik ex lege az ingatlan forgalmi bizton- 
ság védelmére felállíttattak, nem kielégítők és ha a törvény- 
hozás nem gondoskodik a helyzet javításán, a gyakorlatnak 
kell e feladatot elvégeznie. 

Bármennyire eloszlatottnak véljem is azon aggályokat, 
melyek az általam ajánlott szabályozási mód ellen felhozha- 
tók, ez nem akadályozhat meg abban, hogy ne mutassak rá 
egy másik concret megoldás lehetőségére is, mely lehet, hogy 
a kivihetőség tekintetében a helyi-, és időbeli egységesítésre 
286 173 3 



Digitized by 



Google 



lapított reformot felül is múlja. Nem akarok jóslásokba bo- 
aátkozni, de úgy rémlik előttem, hogy ezen második szabá- 
^ozási mód felett fog még néhány szó esni s mindenesetre 
omoly megfontolás tárgyává tétetik, hogy ez a megoldás a 
3lekkönyvi bizalom praeventiv védelme körül mily eredmé- 
yekkel járhatna. 

Az ingatlanok jogvilágának helyes rendezése, mint azt 
ísögöd is tanítja, a leghelyesebben és legnagyobb biztossággal 
lyként vihető keresztül, ha az adott jelenségeket visszave- 
etjük az ingók hasonló jelenségeire s ugyanazt a megfejtést 
lehetőség szerint itt is alkalmazzuk. Erre az elvre való 
Lmaszkodással s ennek helyessége tudatában kivan a követ- 
ező reformkisérlet a kérdés megoldásához hozzányúlni 

Az ingókra vonatkozó tulajdonjog és általában dologi- 
)gi átruházás élők közt az erre irányuló corporális traditio- 
al jön létre. A corporális traditio a valóságban látható va- 
yoncserét idéz elő, mely nemcsak a változás pillanatában, 
anem ennek megtörténte után is állandóan érzékelhető. Az 
igatlanok körében épen ezen lehetőségnek kizárt volta 
kozza azt, hogy a különféle visszaélések oly bonyolult hely- 
Bteket teremtettek, a minők az ingók világában teljességgel 
ímeretlenek. A legideálisabb állapot tehát kétségkívül az 
)nne, ha az ingatlanoknál is lehetséges volna a testi átadás, 
liként az ingóknál. Első pillanatra is tiszta dolog azonban, 
ogy ez az épen, a mi nem lehetséges. Valamely dolognak 
igó vagy ingatlan volta physikai tulajdonság, mely benn- 
sjlik az illető dologban; physikai akadálya van annak is, 
ogy itt teljes egyöntetűség legyen elérhető s ezért kell a 
)gnak e hiányok megszüntetéséről valami úton-módon gon- 
oskodni, s ezt a tökéletlenséget mesterséges úton reparálni. 
Írre kinálkozik nézetem szerint felette alkalmasnak az ingat- 
inra vonatkozó értékpapírok creálása, úgy a miként az a 
ílzálogi ügyletek körében a forgalomban már nagy mérték- 
en meghonosodott, de másnemű kivitelben. 

Ilyen az ingatlant valósággal helyettesítő, corporaliter 
ótló papírnak látom én az angol tulajdoni leveleket is,-® 
lelyek miként a közraktári jegy, hajós elismervény vagy 
jyéb dologi papirok ugyanazt a szerepet töltik be a physi- 

kai okok kényszerítő hatása alatt, mint ezek. A ki a közrak- 
tárban elhelyezett árúját tulajdonjogilag másra ruházza által, 
köteles volna azt ópúgy átadni, mint bármely más ingó dol- 
got. Ez a testi átadás azonban, ha nincs is per absolutum 
kizárva, miként az ingatlanok körében, mégis felette nagy 
nehézségekbe ütközik, s hiábavaló, elviselhetetlenül nagy költ- 
ségekkel is járna. Ezért választják a tételes jogok azt a ki- 
vezető utat, hogy az árút pótló és mindenben helyettesítő 
jel átadásáról gondoskodtak és ezzel kikerülik azt a veszélyt, 
melylyel a traditionális kötelezettségnek elejtése itt is járt 
volna. 

Mint azt bevezetésemben is kiemeltem, nálunk minden- 
nemű reformnál adott mennyiségként kell számolni a telek- 
könyvek létezésével s e munka körében, a hol pláne a telek- 
könyvi bizalom oltalmáról van szó, elengedhetetlen praemissa 
az, hogy a mostani telekkönyvek kell, hogy továbbra is ér- 
vényben maradjanak. 

A legtökéletesebb szabályzást talán a continentális telek- 
könyveknek az angol ingatlan jogre'ndszerrel való egy saját- 
ságos combinatiójával lehetne eléírni. Az angol conveyance a 
jelképes formában előállított ingatlan. Ennek átruházása kap- 
csolatban egyéb kellékekkel létrehozza a felek által szándé- 
kolt jogátruházást, miként az az ingók világában is végbe- 
megy. Az ingatlan tulajdoni levél tényleges átadása époly 
szükséges és elmaradhatatlan kelléke az átruházási ügyletnek, 
mint a hogy nálunk ma pl. forgatható értékpapírok átruhá- 
zása nem történhetik másként, mint a hátiratolt papír tényle- 
ges átadása útján. A contemplált megoldási mód szerínt már 
most ingatlan tulajdonának megszerzéséhez a felek közt létre- 
jött jogügylet alapján foganatosított telekkönyvi bejegyzés és 
az ingatlan tulajdoni levélnek a megtörtént bekebelezést fel- 
tüntető hátírat melletti átadása volna szükséges. Csak ezen 
jogügyleti complexumnak a maga oszthatatlan egészében van 
érvényes tulajdont átszállító hatálya. Ellenben sem a jog- 
ügyleti elemek egyik másikának, sem azok közül többnek, 
quoad tulaj donátszállítás semmiféle ereje ne legyen. Maga 
ezen tulajdoni levél a telekkönyvi hatóság által practikus 
formában kiállított, az ingatlan tárgyi és személyi adatait 

főbb vonásokban feltüntető okirat, körülbelül olyasmi, mint 
valami névre szóló részvény. Magában kell, hogy foglalja ki- 
vonatban az ingatlan tulajdoni és birtok lapját és minden 
ingatlan után külön kiállítandó. A bekebelezési kérvény kap- 
csán mindenkor bemutatandó s a telekkönyvi hatóság igazoló 
jegyével ellátandó annak bizonyságául, hogy annak tartalma 
megegyezik a nyilvánkönyvek tartalmával. 

A Bzabá^ozást korántsem kivántam ezzel formába önteni, 
vagy kimerítően ösmertetni, csak megütöttem a főbb ponto- 
kat. Xiemelendőnek tartom, hogy az ú. n. papiros ingatlanok 
forgalomba hozásának apriori eleje van véve azzal, hogy 
maga a papir átadása még nem szül semmiféle joghatályt, 
ha azon a telekkönyvi hatóságnak a concret ügyletre vonat- 
kozó bekebelezési nyilatkozata hiányzik. Ellenben ilynemű 
szabályozás mellett a jelenlegi telekkönyvi és telekkönyvön 
kívüli átruházásokból eredhető mindennemű visszaélésnek 
eleje volna véve. A kétszeri vagy többszöri átruházás így 
nem volna lehetséges, mert miután bármely átruházáshoz az 
ingatlan tulajdoni papir átadása is nélkülözhetetlen s e nél- 
kül az átruházás hatálytalan, a tulajdonos a papir kiadása 
után akadályozva van abban, hogy ismételten ily ügyletbe 
bocsátkozhassák. Mert miként valamely értékpapír nem ad- 
ható el tulajdonjogilag egymásután több személynek és az 
ebből származható helyzet nem okoz semmiféle nehézségei 
épúgy meg van előzve annak lehetősége is, hogy a volt tulaj- 
donos a papir birtoka nélkül disponálhasson. Hogy a meg- 
oldás technikai szempontból is aránylag könnyen keresztül- 
vihető volna, ez nem. szenvedhet kétséget. 

Ezen reformkísérletek után, melyek megelőzés útján 
vannak hivatva a telekkönyvekbe vetett bizalom oltalmát le- 
hető tökéletessé tenni, ismét fel kell vennünk tárgyalásunk 
folyamát, ott a hol azt a rosszhiszeműség kérdésénél elhagy- 
tuk. A rosszhiszemű ségi kérdés szabályozásának mikéntjében 
fekszik ugyanis a kétszeres vagy többszörös eladás rendezé- 
sének magva is. Mert mihelyt egyszer arra az álláspontra 
helyezkedünk, hogy az ingatlanokon való dologi jogok meg- 
szerzéséhez valamely jogügyleti complexumnak, mint egész- 
nek létrejötte szükséges, — hogy minő formában az most 

itt egyelőre mellékes, — akkor természetes, hogy a későbbi 
szerzésnek, csak ilyen előző ügyletről való tudomás lehet 
akadálya. Ebből azután az a következmény adódik, hogy azt 
a kire az igazolt tulajdonos valamely dologi jogot átruház, 
€sak az a körülmény fogja érdekelni, hogy az átruházó abban 
a helyzetben van-e, hogy vele együtt létesítheti-e a szándé- 
kolt joghatást. Ellenben nem érdekli őt, hogy tett-e már Ígé- 
retet másnak is, vagy létre hozta-e már a jogügylet valamelyik 
elemét más személylyel is. Következetes tehát, ha azt az ál- 
láspontot fogadjuk el, hogy a második szerző csak akkor lesz 
rosszhiszemben, ha auctorának oly ténykedéséből tudott, mely- 
hez a tételes jog önmagában oly consequentiákat fűz, melyek 
uz általa létesített jogügyleti eredmények mellett meg neyn 
férnek. Mai joggyakorlatunk ennél sokkal tovább megy. Eossz- 
Mszeműnek tekinti az oly körülményről való tudomást is, 
melynek ha önmagában nincs is ugyanazon joglétesitő hatálya, 
mint a minő a második szerző és a közös tulajdonos közt 
létrejött ügyletnek, de karöltve egyéb jognyilatkozattal, a jövő- 
ben még képes lesz ugyanazon joghatás előidézésére. Ez a 
gyakorlati eredménye a tulaj donátruházási ügylet szótbontá- 
sának több különálló ügyletre, melynek veszélyességére már 
Tolt alkalmam fentebb rámutatni. Mert ha a törvény ily rész- 
nyilatkozatot önmagában még oly méiiiékben sem honorálna, 
hogy párosulva valamely később kötendő ügylettel, előidézze 
azt a joghatást, a mit a felek már az első részügylet meg- 
kötésekor szem előtt tartottak, akkor szóba sem kerülhetne 
az a kérdés, hogy a kötelmi vételig vagy akár a birtokkal 
naegerősített ily szerződésig jutó jogosult felléphessen azon 
személy ellen, a ki bár nálánál későbben, de teljes tulajdon- 
átruházási ügyletet kötött a nyilvánhönyvben feltüntetett jogo- 
sulttal. Ezért kell következetesnek tartanunk az osztrák pol- 
-gári törvénykönyv 440. §-át, melyek eltekintve a második 
szerzőnek jó- vagy rosszhiszeműségétől, pontosabban attól, 
hogy a második szerzőnek volt-e tudomása, hogy az a kitől 
ő jogát szerezte, e jog tekintetében előzőleg már másként 
rendelkezett, — mindettől tehát eltekintve annak adja meg 
a feltétlen oltalmat, a ki a bekebelezést előbb kéri. Teljesen 
téves azon uralkodó és megdönthetetlenné vált nézet, mintha 

az osztrák polgári törvénykönyv ösmerne oly általános sza- 
bályt, mely a rosszhiszemű telekkönyvi szerzés védelmét ki- 
•ná, mert a 468. és 527. §§-ok nem foglalnak ily elvi 
Qtést magukban. Már pedig kifejezett törvényszó nélkül 
ics semmi alapunk arra, bogy azt a tételt a törvénybe 
3sempész8zük, mintha a publica űdes kizárólag csak a jó- 
izemű szerzőt oltalmazná. Sőt épen az id. rendelkezés példa 
ellenkező kifejezett intézkedésre. 

Igaz ugyan, hogy az Opt. sem ösmeri az általam java- 
t egységesítési rendszert, hanem a jogügyleti folyamatnak 
)lsó lánczszemét ruházza fel az egész ügylet helyettesiié- 
reh De mert élők közti önkéntes tulajdonátruházás eseté- 
a telekkönyvi bejegyzés nélkül nincs érvényes tulajdon, 
jesen indokoltnak tartom az Opt.-ben való szabályozás 
kentjét Csodálatos, hogy azok, a kik azt állítják, hogy az 
strák törvény a tiszta formai jogerő álláspontján van, nem 
íltatták egyáltalában azt a körülményt annak támogatására, 
gy a kétszeri eladások esetében a törvény semmi másra 
m tekint, mint arra, hogy ki kérte előbb a telekkönyvi 
kebelezést. 

Nézetem szerint ez a szabályozási mód, — nem beszélve 
lasem delictuosus esetekről, hol a vagyoni károsítást czélzó 
^asz fondorlat nyilvánvaló, — még azon törvényhozások 
ületen is indokolt, a hol a puszta elkötelezésnek is van 
rhatálya. Mert ha valamely törvény honorálja is a felek 
zt valamely ingatlan tekintetében létrejött kötelmi ügyle- 
, miként pl. a német polgári törvénykönyv 313. §-a érvé-' 
esnek ismeri el a hiteles formában létrejött ingatlanra 
Qatkozó kötelmi ügyletet, illetve kötelezési ígéretet, ez sem 
ujt alapot arra, hogy miért adjunk az ily szerződés alap- 
1 jogosultnak absolutabb és hathatósabb védelmet mint bár- 
úy más hasonló jogosultnak és miért szükséges épen az 
;atlanok világában specziális szabályozási mód, mikor az 
ként honorált ügylet jogi füződményei is elegendő védel- 
)t biztosítanak. 

A modern törvénykönyvek tényleg nem is tartalmaznak 
nmiféle különös jogszabályt az ingatlanok többszöri elada- 
ttak eseteire. Mi ennek az oka? Egy perczig sem kell kétel- 

kedni azon, hogy a törvény azon helyes áUáspontja mellett, mely 
Bzerint prseventive kell gondoskodni arról, hogy ezek az ese- 
tek elő ne fordulhassanak, egyáltalában nem forog fenn 
annak szüksége, hogy a kétszeri eladásokról külön gondos- 
kodásnak is kell a törvénybe foglaltatnia. Mihelyt ugyanis 
az ingatlan átruházási ügyletek esak a telekkönyvi hivatal 
közreműködése és ellenőrzése mellett a felek vagy meg- 
bízottaik együttes jelenlétében lehetségesek, ezzel meg van 
előzve az a veszély, hogy ugyanazon ingatlan több személyre 
egymás után ruháztassék át a nélkül, hogy ezen átruházá- 
sok valamelyikének telekkönyvi nyoma ne lenne. S ennél 
tökéletesebb és sikeresebb rendszabályozást még kivánnisem 
lehet. 

Csak egy baj van ezeknél is. A német törvénykönyvnél 
is. Még pedig az, a mit az előbb már említettem: a 313. §. 
Ha egyszer e § megengedi azt, hogy bizonyos előirt formá- 
ban joghatályos kötelezési Ígéretek is létrejöhessenek, akkor 
már a többszöri eladás nincs kizárva, sőt nagyon könnyen 
lehetséges, hogy valaki ugyanazt az ingatlant egymásután 
többeknek is oly formában odaígéri, hogy mindegyik ígéret- 
nek lesz kötelező hatálya. Következetes szabályozás mellett 
azonban a törvénynek ez sem okozhat nehézséget, mert a 
kötelmi causa itt a tulajdonátruházási ügyletnek nem lévén 
alkateleme, maga a 873. §-ban leirt átruházási szerződés 
független minden ily kötelmi alaptól. Ha tehát az új tulaj- 
donos tudott is arról, hogy jogelődje s valamely más sze- 
mély közt már megelőzőleg valamely elkötelezési ügylet létre- 
jött, ez nem akadályozhatja őt abban, hogy ő a telekkönyvi 
jogosulttal érvényes tulajdonátruházási szerződést kössön. 
Az ingatlan elkötelezési és elidegenítési ügyletek tehát a né- 
met polgári törvénykönyvben nem részben egymáson fekvő 
ügyletek, melyek úgy aránylanak egymáshoz, mint rész az 
egészhez, hanem egymástól teljesen független, egymással meg- 
férő és külön-külön jogi consequentiákkal bíró jogi tényke- 
dések Ezt a helyes álláspontot a német gyakorlat is ma- 
gáévá tette,^* mert absolut védelemben csak a megtörtént 
szerzést részesíti, a 313. §. alapjáni elkötelezést pedig ilyen- 
nek nem tekinti. 

Lényegesen más a helyzet jelenlegi jogunk és a Terve- 
zet szabályozása szempontjából. A többszöri eladások itt 8Z 
egész institutio rákfenéjét alkotják s ezért szükséges a kér- 
déssel való beható foglalkozás. Kettő az, a mit okvetlenül 
szét kell választanunk: azon jogosultak egymáshoz és a jog- 
elődhöz való joghelyzetét, kik telekkönyvi jogokat egyáltalá- 
ban nem szereztek, s másodszor telekkönyvi jogosultaknak 
nem telekkönyvi jogosultakkal való összeütközését. Hogy a 
súlypont minden kétséget kizáróan az utóbbin van, az a ki- 
fejtendők után egészen nyilvánvaló lesz. Mert ha a rendel- 
kezésre jogosult tulajdonát egymásután több személyre ru- 
házza át telekkönyvön kívül, feltéve persze, hogy ezen át- 
ruházásnak egyáltalában van valami hatálya, nyilván az 
fogja a jogot szerezni, a ki időben a másikat megelőzte, 
lévén a jognak abc-je a prior tempore, potior iure elve. Ez a 
helyzet tehát nem okoz semmiféle bnyodalmat s mert a nyil- 
vánkönyvi oltalommal semmi dolga nincs, nem is foglalkozunk 
tovább vele. 

A telekkönyvön kívüli jogosultaknak telekkönyviekkel 
való összeütközése esetén jelenlegi jogunk és a Tervezettel 
azemben is mindenekelőtt azt kell megállapítanunk, hogy a 
helyzet lényegesen eltérő lesz a német törvénykönyv állás- 
pontjától. Az előző obligationalis causa ugyanis nálunk a 
dologi szerződéssel és a bekebelezéssel egyenlő értékű jog- 
ügyleti alkateleme a tulajdonátruházási ügyletnek, mely jog- 
ügyleti alkatelemek egymástól függetlenül és különböző idő- 
ben is létrejöhetnek. A Tervezet mai szabályozása mellett 
ugyanott vagyunk, a hol ma és az opi van. Nem tudjuk 
pontosan megmondani, hogy a tulajdonosnak csak ezen ügy- 
leti elemek valamelyikét létesítő ténykedése milyen hatályú 
magára az egész tulajdonátruházási ügyletre való vonatkozá- 
sában. Nem tudjuk megmondani, mennyiben gátolja őt abban, 
hogy most a már létező részügylet daczára, új egész ügyle- 
tet kössön. Pedig ez a kérdés szükségképeni előzője a mi 
kérdésünknek, annak t. i., hogy miként bíráljuk el az érvé- 
nyesen tulajdont szerző félnek helyzetét azzal szemben, a 
ki csak részjogosult ugyan, de olyan részjogosult, ki csak a 
másik testén keresztül tudná jogait in natura érvényesíteni. 

A constructionalis szempontokon kívül itt nem csekély jog-' 
politikai szempontok is figyelmet érdemelnek, melyek legalább 
is hasonló súlylyal esnek a döntésnél latba. 

Mint fentebb volt alkalmam kifejteni, ezen törvényhozá- 
sok, élükön az osztrák polgári törvénykönyvvel, a jogügyleti 
elemek szétszakításával önmaguk provokálják azt a helyzetet, 
mely a telekkönyvnek a tényleges élettől való elszakításával 
jár. Azáltal ugyanis, hogy látszólag elösmerik a telekkönyvön 
kívüli tulajdont is, vagy legalább is absolut hatályt tulajdo- 
nítanak (talán valamivel gyengébbet a teljes tulajdonnál) a 
lielekkönyvileg be nem jegyzett tulajdonnak, azt a hitet kel; 
ük fel a telekkönyvön kívüli jogszerzőben, mintha nem ok- 
Tetlenül volna szükséges élők közti önkéntes tulajdonátruhá- 
zások esetében érvényes tulajdonszerzéséhez telekkönyvi be- 
jegyzés, hanem ez csak oly kiváltságok érvényesítésének volna 
előfeltétele, melyekre normális körülmények közt a tulajdo- 
nosnak egyáltalában nincs szüksége. Pedig ez a látszat vajmi 
<3salfa. Mert úgy az opt., mint a T. igazi benső akarata sze- 
rint a telekkönyvi bejegyzés nemcsak bizonyos kiváltságok 
érvényesíthetésének (perbeli legitimatio, további átruházás) 
szükségképeni kelléke, hanem egyenes létfeltétele magának a 
tulajdon megszerzésének is, mert nézetem szerint e nélkül 
ijulajdon egyáltalában nem, tehát sem az ú. n. telekkönyvön 
kívüli, sem persze telekkönyvi nem lehetséges és nincsen. 
Ugyéb jogok keletkeznek bejegyzés nélkül is. De tulajdonjog 
e nélkül semmiféle vonatkozásban nem szerezhető. Mondot- 
tam, hogy a ki a telekkönyvi tulajdonossal puszta kötelmi 
Bzerződést kötött, az semmiben sem szerzett erősebb jogokat, 
mint bármilyen más kötelmileg jogosult, tehát pl. ingó dolog 
vevője; ha ehhez még a bekebelezési engedélyt is kieszkö- 
zölte és magánál tartja, quoad tulajdon-megszerzés, egy haj- 
szálnyival sem jutott előbbre; valamint merőben közömbös 
s, tulajdonszerzés szempontjából az is, hogy birtokos-e egy- 
szersmind a kötelmi jogosult vagy sem. S akárminő jogpoli- 
tikai szempontokat hozzanak is fel a birtokkal megerősített 
jogczím védelmére a telekkönyvi tulajdonossal szemben, ki 
persze az előirt szabályok betartása mellett jutott be telek- 
könyvi positiójába, s bármennyire igaz is az, hogy ilyen in- 

dokok gyakorlati intézményeknél súlyosabban esnek latba, 
mint jogi constructionalis kérdések, ezen jogpolitikai indokok 
valósága esetén sem hunyhatnánk szemet az elől, hogy ez a 
szabályozás következetlen. Mert mindaddig, mig valamely jog 
szerzésének tényleges akadálya nincsen, nem indokolt a rész- 
jogosulttal szemben a materialiter és formaliter jogosultnak 
háttérbe szorítása. Bá fogunk azonban arra is térni, hogy a 
felhozott jogpolitikai szempontok nem is alaposak. 

Anyagilag és alakilag jogosult háttérbe szorításáról be- 
széltünk, mikor többszöri eladások esetén az első jogosult 
túlvédelméről volt szó. 8 méltán. Mert hisz a ki a tulajdo- 
nostól érvényes jogczímű dologi szerződés alapján kieszközölt 
telekkönyvi bejegyzés utján szerezte meg tulajdonjogát, 
annak jobban meg vannak a materialis kellékei ex volun- 
tate legis, mint a kinek tényleges birtoka van a tulajdon- 
szerzési kellékeknek csak egy töredékével. Maga a birtok 
mindezen jogrendszerekben ép oly irreleváns tényezője a tu- 
lajdonszerzésnek, mint egyéb teljesen kívül álló idegen ügy- 
let. Egészen mellékes tehát, hogy birtokos-e vagy nem bir- 
tokos a jogosult s a kérdés csak az lehet, ex lege ki erősebb 
jogú, mert ezt illeti a feltétlen védelem. 

A kétszeri eladásoknál tehát nem arról van szó, hogy a 
materialiter jogosultnak a formai jogosulthoz való viszonyát 
tisztázzuk olyként, hogy az előző, tényleges birtoklásban lévő 
jogosultat mondjuk anyagilag jogosultnak. Hanem a helyzet 
egyszerűen az, hogy a sem materialiter, sem formaliter nem 
jogosultnak adjunk e bizonyos körülmények közt oltalmat az 
anyagilag és alakilag jogosulttal szemben pusztán méltányos- 
sági okok alapján. Sem alakilag, sem anyagilag nem jogo- 
sult az ú. n. első szerző, mert a formai legitimatio, a telek- 
könyvi bejegyzés hiányzik nála. Anyagilag nem jogosult azért, 
mert nem kötötte meg az előzőjével azon materialis ügyletet 
sem, melyet a törvény tulajdonszerzéshez okvetlenül meg- 
kíván. Hangsúlyozni kell tehát, hogy ő anyagilag sem jogo- 
sult, mert az, hogy tényleges birtokos, még nem jelenti az 
anyagi jogosultságot, nemcsak elszigetelten önmagában nem, 
hanem a telekkönyvi bekebelezési engedélylyel a zsebében sem. 
Epoly kevéssé materialiter tulajdonos a puszta birtoknál 

fogva a törvény kifejezett akarata szerint, mint egyéb más 
jogon való birtokos, a kinek semmiféle szerződés nincs a 
zsebében. 

Ebből azután önként következik az is, hogy itt nem is 
a tényleges joghelyzet, és a telekkönyv összeegyeztetéséről, 
vagy a kettő közt fennálló discrepantiáról van szó, hanem 
pusztán méltányossági szempontoknak jogosultságokkal való 
összeütközéséről, mely összeütközés az által keletkezik, hogy 
mindkét fél, mondjuk röviden, hibát követ el s a kérdés már 
most az, hogy e hibák fenforgása mellett mely érdek ki vánj a 
vagy érdemli meg jobban a jog védelmét. Hogy mindkét fél 
hibájáról beszéltem, ez alatt a tévesen anyagilag jogosultnak 
(első szerző) azon botlását értem, melyet az ignorantia ju- 
rissal követett el. Neki tudnia kellett volna, hogy az ingat- 
lan tulajdon szerzéséhez nem a tényleges birtok megszer- 
zése kell, hanem azok a kellékek, a miket erre a törvény 
megkiván. S ha ezt nem tudta, ezért kell, hogy bűnhődjék. 
S bűnhődik is rendszerint, a mennyiben t. i. az utána kö- 
vetkező a törvénynek megfelelő módon szerezte meg a tulaj- 
dont. De nem bűnhődik mai jogunk szerint, ha a második 
szerző, mint ezt kifejezni szokták, rosszhiszeműen szerzett. 
Hogy e kifejezés nem correct, a mondottakból már kitűnik, 
mert rosszhiszeműnek csak akkor lehetne őt nevezni, ha a 
tényleges birtoklással párosult kötelmi szerződés, vagy egyéb 
tulajdonátruházási ügyletrész abba a helyzetbe juttatná az 
első szerzőt, mely incompatibilis második szerző helyzetével. 
Röviden, ha megszerezné neki a telekkönyvön kivűli tulaj- 
dont. Ez azonban, a mit sem a T., sem az Opt. élők közti 
önkéntes tulaj donátruházás esetében nem ösmer, s épen azért 
való ez, hogy csak méltányosság az, a mivel az első szerző 
menthető az olyan későbbi szerzővel szemben, a ki tudott 
arról, hogy auctora megelőzőleg már más személylyel léte- 
sítette a bizonyos említett ügyletrészek valamelyikét. 

Minden tisztességes embernek kötelessége — így szok- 
ták a construciót tovább fűzni — ily esetben meggyőződést 
szerezni arról, hogy miként áll az ügy és nem állni tovább 
is szóba az oly tulajdonossal, a ki már egyszer más irány- 
ban disponált. Ennek elmulasztása kell, hogy hátránynyal 

sújtsa a mulasztó felet. Bendes körülmények közt, más ese- 
tekben a jognak nincs ily túlságos szigorú felfogása a tisz- 
tességről, mert végre is mindenesetre furcsa, hogy ha én 
egyszer meggyőződést szereztem magamnak arról, hogy nincs 
semmiféle jogi akadálya annak, hogy én a szóban forgó in- 
gatlant tisztességes szándékkal magamra ruháztassam, hogy 
akkor én ezen felül még egyébre is köteles legyek csak azért 
mert netán hallottam azt, hogy auetorom az ingatlant mái 
másnak eligérte. Mindenki gondoskodjék a saját érdekei yé- 
delméröl s mint a német közmondás tartja: a ki nem nyitja 
fel szemét, nyissa fel erszényét, — máskor igy beszél a jog- 
szabály. Látnivaló tehát, hogy a ma nálunk uralkodó fel- 
fogás nem következetes. 

A constructio megvilágítása után most a nem kevésbbé 
fontos jogpolitikai indokokkal kell foglalkoznunk. Ezek köz- 
helyei immár telekkönyvi jogunknak a nélkül, hogy oly iga- 
zaknak volnának mondhatók, mint a mennyire elterjedtek. 
Mert, hogy az ingatlan birtoka manapság vélelmet alkot a 
tulajdon mellett, erre nézve minden törvényszabály daczára 
legfeljebb azt lehet mondani, hogy ez csak kivételként álL 
Ma nem az a szabály, hogy az ingatlan tényleges birtokosa 
tulajdonos is egyszersmind, hanem az ellenkezője. így tehát bát- 
ran állítható, hogy abból, hogy valaki valamely ingatlant birto- 
kában tart, legyen az az ingatlan akármiféle, mindent inkább 
szoktak következtetni, mintsem azt, hogy azé az ingatlan, a 
ki benne van. Az életviszonyok nálunk úgy alakultak, hogy 
csak a legkevesebb ember van a sajátjában. Hanem letagad- 
hatatlan tény, hogy a legutolsó falusi paraszt is tisztában 
van azzal, hogy mi a telekkönyv, mit lehet ott megtudni. 
A telekkönyvi intézmény annyira gyökeret vert népünk tuda- 
tában, hogy alig van intézmény, melyet e tekintetben vele 
párhuzamba lehetne állítani. Mindenki tisztában van azzal, 
hogy az rendelkezik az ingatlan felett, a ki a telekkönyvben 
áll. Eövetkezésképen azt is nagyon jól tudják, hogy ha házat 
vagy földet vesz valaki, akkor közjegyzőhöz, ügyvédhez vagy 
a falusi nótáriushoz kell mennie irast csinálni és ezt a telek- 
könyvhöz benyújtani, mert azáltal, ha az eladó bevezeti is 
őt a házba, ő még nem lett tulajdonosa az ingatlannak. 

Az esetek nagy többségében azonban a felek így gondolkoz- 
nak: mi jól ismerjük egymást és nem kell attól félni, hogy 
egyikünk a másikat megcsalja, minek dobjuk ki mi azt a 
pénzt, a mibe az átíratás kerülne, inkább más ezélra for- 
dítjuk azt, s megelégszünk azzal, hogy egyszerűen átadjuk 
azt, a mit eladtunk. Ezért fordulnak elő gyakran azok az 
esetek, a mik a telekkönyvi intézménynyel kapcsolatosan oly 
sok bajt okoznak s nem azért, mintha népünk tudatában 
nem élne eléggé a telekkönyvi intézmény jelentősége. 

Szóval oda akarok csak eljutni, hogy ez a legsúlyosabb 
jogpolitikai indok, a mit a telekkönyvi oltalom háttérbe szo- 
rításánál s illetve korlátozásánál felhozni szoktak, nézetem 
szerint sem nem alapos, sem az élet felfogásnak nem meg- 
felelő.^^ De még továbbmegyek és azt kérdem, vájjon honnan 
élne népünk tudatában ez a supponált felfogás és a szigorú 
formától való iszony. Csak akkor lehetne erről beszélni, ha 
a telekkönyvi intézmény behozatala előtt századokon át az 
lett volna a helyzet, hogy az ingatlanok tulajdoni átruházása 
egyszerűen formátlanul tényleges bevezetéssel, azaz átadással 
történt volna. De vájjon így van-e ez? Éppenséggel nem. 
Sőt a telekkönyvi intézmény behozatala előtt az ingatlan- 
átruházások valóságos ünnepszámba mentek, mert azok a for- 
maságok, melyekkel a fassio perennalis járt, oly jelentéke- 
nyek, hogy ezekhez képest a telekkönyvi hivatal előtti meg- 
jelenés teljes formátlanság. 1848 előtti jogrendszerünk egy 
darab középkori formalitás. Áll ez különösen a dologjogi 
ügyletekre. Az Opt. életbeléptetésével recipiáltuk az* ország- 
bírói értekezlet intézkedése folytán ma is érvényben lévő 
ingatlan materialis jogot. Az 1855. esztendő pedig elrendelte 
a telekkönyvek felállítását. S már most nem problematikus-e 
azt állítani, hogy azon hét esztendő alatt, a melyben de facto 
az osztrák jog már uralomra jutott, népünk annyira hozzá 
szokott volna az ingatlanátruházási ügyletek formátlanságá- 
hoz, hogy egyszerre mindennemű formaság tőle idegen, 
emellett veszélyes és természetével össze nem férő. Száza- 
dokon keresztül a legnagyobb ünnepélyességgel, direct a 
nyilvánosság szeme láttára folytak le az ilyen ügyletek. 
8 most egyszerre azt mondjuk, hogy népünk természetében 

a formátlanság él s mindennemű formaság a forgalom élet- 
erejét vágná el. Persze régi jogunkban más volt az ingat- 
lanok jelentősége és forgalma, mint manapság. Minden kö- 
zelebb áll hozzánk, mint e formaságok visszakivánása. Csak 
az volna feltűnő, hogy néhány esztendő, mely a régi rend- 
szer halála és a mai telekkönyvek behozatala között eltelt, 
idézett volna ily hihetetlen metamorphosist elő, mikor hiszen 
ennyi idő arra sem elég, hogy valamely új intézményről a 
nép tudomást szerezzen. Mekkora ellentmondás van abban, 
egyfelől azzal érvelni, hogy 50 esztendő nem tudott nálunk 
polgárjogot szerezni a telekkönyvnek, 5 — 6 esztendő ellen- 
ben más intézmény meghonosodására elegendő lett volna. 
Látni való, hogy ilyesmiről szó sem lehet. Az a generatio, 
mely a fassio perennalist végig csinálta, ma már teljesen 
kihalt s mondhatni, hogy úg]^ szólván sejtelemmel sem bir 
arról, hogy nálunk valaha is másképpen lett volna, mint 
a hogy ma van. Nem élhet tehát más a nép tudatában, 
mint a mai rendszer.^^' ^* A mai rendszer pedig az Opt. 
rendszere, mely élők közti önkéntes átruházás esetén nem 
ösmer és nem ösmert soha mást, mint telekkönyvi tulaj- 
dont.^^ A hol pedig ingatlanok e nélkül ruháztatnak át, 
az tudatos és szándékos mulasztása a feleknek takarékossági 
vagy egyéb szempontból, melyeknek védelmére a jog azonban 
oda nem adhatja magát. 

Ezek a körülmények kell, hogy irányadók legyenek a 
kérdés de lege feranda szabályozásánál is. 

A T. 525. §-a szerint világos, hogy ingatlanok tulajdo- 
nának átruházásához az illető jogváltozás bejegyzése szüksé- 
ges. Ezen jogváltozásnak kellékei a 65Q. § szerint az átru- 
házásra irányuló érvényes kötelezettság és a telekkönyvi be- 
kebelezésnek ez alapon való megengedése. Első pillanatra 
tiszta dolog azonban, hogy az 525. §. képtelen és a törvény 
igazi akaratának meg nem felelő formában van megszöve- 
gezve. Jól mondja Staub : «Das Gesetz ist oft weiser, als der 
Gesetzgeber. » Mert a törvényhozó hibás szövegezése daczára 
sem szenvedhet kétséget, hogy a törvény nem ezt akarja. 
Nyilvánvaló, hogy ez a § azt az általános tételt codificálja, 
hogy ingatlanra irányuló átruházási és megterhelési ügylet 

<5sak telekkönyvi bejegyzés által jöhet létre. Ezzel szemben a 
szöveg egész helytelenül azt mondja, hogy a felek által szán- 
dékolt jogváltozás már a bejegyzés előtt is létrejött. A jogvál- 
tozás bejegyzése ugyanis feltételezi azt, hogy a jogváltozás 
maga létrejött légyen, vagyis hogy a felek által szándékolt 
jogi következmények már beállottak. A jogváltozás e szerint 
már készen állna s csak bejegyzésre vár. A helyzet azonban 
lényegesen más. Mert ámbár igaz, hogy valamely jogválto- 
zás már az által is létrejő, ha a felek az átruházásra irá- 
nyuló érvényes kötelezettséget stipuláltak. Valamelyes jog- 
változás létrejő az által is, ha valaki másnak birtokában 
lévő dolog birtokát egyoldalú cselekmény által megszerzi. 
<507. §.) S létrejő akkor is, ha e kettőt együttesen szerzi 
meg. De nem jött létre még az a jogváltozás, a mit a felek 
létrehozni szándékoltak : a tulaj donátruházás. Bejegyzés 
tárgya pedig az 525 § szerint a valóságban létrehozott jog- 
változás kell, hogy legyen és nem a szándékolt, így tehát ez 
esetben csak a kötelmi szerződés folytán létesített birtoklás 
változás, nem pedig a tulajdoncsere lehet a bejegyzés tárgya. 
Az 560. § szerinti jogváltozás nem jöhet előbb létre, míg a 
telekkönyvi bejegyzés meg nem történt, mert ez egyenesen 
létfeltétele, alkotóeleme és egyenrangú tényezője a jogvál- 
tozás anyagi kellékeinek. Melyik már most tehát az a jog- 
változás, melynek bejegyzését a felhívott szakasz átruházási 
kellékként megkívánja? Ha a jogváltozás alatt magát a tulaj- 
donátruházást érti, ezzel beösmerte a telekkönyvön kívüli 
tulajdon fogalmát, vagyis azt, hogy az ingatlan tulajdon át- 
ruházására irányuló jogváltozás létrejön a telekkönyvön 
kivül, illetve a nélkül is, és ennek a jogátruházásnak quali- 
tative más hatása van, mint az érvényes elkötelezésnek, vagy 
birtokátruházásnak, vagy a kettőnek együttvéve. E szerint 
tehát valaki ugyanazon időben lehet a T. szerint a telek- 
könyvön kívüli tulajdonos, a mikor más van a telekkönyv- 
ben. Előállhat pedig ezen helyzet a törvény kifejezett sza- 
vánál fogva, ha egyszer a törvény önálló joghatályt tulajdo- 
nit a birtokkal megerősített jogczimnek, s ezzel sanctionálja 
a telekkönyvön kívüli tulajdon létezését. A mi a legérdeke- 
sebb a dologban, kétségtelenül az, hogy maga a tényleges 

187 



Digitized by 



Google 



48 

birtok, mint a tulajdonszerzésnek e^k kelléke, a T.-ben 
épúgy nincs elösmerve, mint mai jogunk szerint sem. Követ- 
kezőleg ezen körülmény merőben mellékes a tulajdonátrnhá- 
zás hatályát tekintve. 

Ha összetartjuk a 650. §-t az 525. §-sal,-® akkor 
nem szenvedhet kétséget, hogy ez csakugyan így van és 
ennek daczára az 525. §. mégis jogváltozásról beszéL Hogy 
jogváltozás alatt az idézett § csakugyen tulajdon- jogválto- 
zást ért, ez kitűnik abból is, hogy más értelem mellett e § 
valótlanságot tartalmazna, mert a bejegyzésnek tárgya nem 
az adásvételi szerződés maga, hanem az ezen szerződés által 
létesíteni czélzott és a többi kellékek hozzájárulásával léte- 
sített tulaj doncsere. A bekebelezés t. i. úgy szól: a tulaj- 
donjog ezen adás-vételi szerződés alapján A. B. javáxa be- 
kebeleztetik. 

Ennek a szabályozásnak kézenfekvő következménye, 
hogy a telekkönyvön kívüli tulajdonosnak dologjogi védel- 
met kell adni azon egyszerű oknál fogva, mert a szándékolt 
dologjogi változás megtörtént, daczára annak, hogy a T. tu- 
laj donképen az ingatlanokra vonatkozó dologjogi változások- 
nak csak a telekkönyvi bejegyzéssel, mint elválaszthatatlan 
és nélkülözhetetlen ügyleti elemmel kapcsolatban szándéko- 
zik hatályt, quoad dologjogi hatályt, tulajdonítani. Eülön kel- 
lene szabályozni ily körülmények közt a T.-nek a telek- 
könyvön kívüli tulajdonnak összes consequentiáit olyként 
mint a telekkönyvi tulajdon esetében s meghatározni a két 
tulajdonjognak egymáshoz való viszonyát. Hogy ilyen helyzet 
még a lehető legtökéletesebb szabályozás mellett is minő 
tarthatatlan gyakorlati eredményekkel jár, volt alkalmunk 
fentebb kimutatni. 

A legelső feladat a T.-tel szemben azon elv tüzetes ki- 
domborítása, hogy az ingatlanra vonatkozó mindennemű do- 
logjogi változás csak a telekkönyvi bejegyzés formájában je- 
lentkező alkalmas jogügylet útján jöhet létre s minden két- 
ség kizárásával megáUapítása annak, hogy a felek által ily 
változás létesítésére létrehozott, de be nem fejezett ügylet- 
rész csak annyiban szül jogváltozást és oly következményű 
jogváltozást, a mennyiben és a minővel az ügylet önmagá- 

ban véve és eltekintve a felek további szándékától, egyálta- 
lában birna. Ily körülmények között a tulajdonos általi több- 
szöri eladás, ba elidegenítési szándékkal is történt, semmi 
vonatkozásban sem lebet más, mint minden egyéb ily kö- 
telmi szerződés. A mi azonban bennünket kizárólag érdekel, 
azon belyzet, mely a többszöri eladás s ezek egyike esetében 
érvényes tulajdonátruházási ügyletnél a szembenálló kü- 
lönböző jogosultak összeütközése folytán áll elő. Itt az olta- 
lom már nem lehet praeventiv 'többé, hanem csak arra irányulj 
hogy bekövetkezett rendellenességben rendet teremtsen. A ki- 
vezető vonalak itt a következők. A első vevő személyes ke- 
resettel követelheti az eladó tulajdonostól az ingatlan szol- 
gáltatását, illetve az ehhez szükséges átruházási ügylet meg- 
kötését. Ha a tulajdonjog időközben már más személyre ru- 
háztatott át, az első vevő helyzete ezzel nem változik, ha- 
nem a következmények most már úgy alakulnak, mintha a 
szolgáltatás az adós utólagos vétkes magatartása folytán le- 
hetetlenül. A consequentiák ez esetben is épen úgy fognak 
alakulni, mintha a teljesítés ingók adás-vétele esetében a 
kötelezett fél hibája folytán utólag lehetetlenült volna. Nem 
változtat azonban az előzetes kötelezettség vállalása közös 
auctor részéről az új tulajdonos helyzetén sem, mert az első 
vevő, a kötelmileg jogosult, igénye relatív voltánál fogva 
nem léphet fel ellene. A korábbi tulajdonos pedig még ke- 
vésbbé. Mert hiszen a tulajdonátruházás köztük érvényesen 
ment végbe. Most jön aztán a helyzet legkényesebb pontja. 
Az új tulajdonos tudott a vételről. Árthat- e ezen tudomás az 
ő szerzésének? Nézetem szerint következetes álláspont mel- 
lett, — mindig hozzáértve azokat a bizonyos korlátokat (crimi- 
nalis), — ez a kérdés határozottan tagadólag válaszolandó meg. 
Mert nem látok semmi okot arra, hogy miért feleltessük ily 
esetben az új tulajdonost is, fejtetőre állítva minden jogot 
a nélkül, hogy ennek bárminő okai lennének. Az új tulaj- 
donos nem tette túl magát semmiféle oly törvényes akadá- 
lyon, mely az ő szerzésének útjában állott volna. Feleltetni 
pedig csak ez esetben lehetne őt. Az ingatlan vevőjét nem 
lehet egyébre kötelezni, mint a mire más vevő kötelezve van. 
A tulajdonátruházási ügylet jogosultját sem lehet más köte- 

lezettségekkel megróni, mint a mivel ingók tulajdon átruhá- 
zása esetében az új jogosultat megrójuk. Az első vevő, ha 
tulajdont akart szerezni, nem tett eleget légalis kötelezettsé- 
gének; az új tulajdonos mindennek megfelelt, következés- 
képen a oonsequentiáknak is e szerint kell alakulniok. Mint 
kifejtettem feljebb, nincs semmiféle legislativ. politikai szem- 
pont, mely oly szabályozást tenne szükségessé, mely szerint 
valamely ingatlan tulajdon átruházása esetében a jogszerző 
ne részesíttessék védelemben nálánál gyengébb, joga jogo- 
flulttal szemben csak azért, mert tudott oly körülményről, 
mely a törvénynek a tulajdonátruházásra előirt szabályai- 
nál fogva nem akadálya az érvényes szerzésnek Az a morál- 
politikai indok pedig, hogyha tudta a második vevő azt, hogy 
auctora már másnak igérte el az ingatlant, akkor miért állt 
vele szóba s miért kötötte vele ezen tudomása daczára ezeo 
átruházási ügyletet, nem tekinthető alaposnak. Mert senkitől 
nem kivánhatja a jog azt, hogy saját érdekei ellenére má- 
sokról gondoskodjék, mikor maga az a másik nem gondos- 
kodott önmagáról. Ily altruistikus szempontok nem jogsza- 
bályba, hanem erkölcsi vagy egyéb codexekbe valók. 

Módfelett plasztikus a helyzet az eladó csődje esetében. 
Puszta vételi szerződés alapján, akármennyire meg legyen is 
az a tényleges birtokkal erősítve, semmi kétség, az első vevő, 
kinek telekkönyvi tulajdona nincs közönséges csődhitelező 
lesz. Több mint világos, hogy a bekebelezés előtt a kötelmi 
jogosultsággal biró vevő nem tartozik a Gst. 42. §-ában meg- 
határozott visszakövetelésre jogosult hitelezők közé még akkor 
sem, ha mindjárt birtokban is van. S maga az ingatlan is, 
mint egyéb csődvagyon, feltéve a felteendőket, mint az álta- 
lános csődvagyon része, összhitelezők kielégítésére fog szol- 
gálni. Tegyük fel már most, hogy a csődtömeg, mint a vb. 
nniversalis jogutódja eladja a már eladott ingatlant az előző 
eladásról tudomással biró harmadiknak. Kérdés, hogyan áll 
mostan a joghelyzet. Eövetelheti-e az első vevő a máso- 
diktól, mint rosszhiszeműtől (vagyis olyantól, ki tudott az 
előző, birtokkal megerősített jogcímről) az ingatlant? Ha az 
eladó közös auctor s a vele egy tekintet alá eső általános 
jogutód nem adja tovább az ingatlant, az első vevőnek csak 

cjnotális kielégítésre van joga. S most mégis azt kellene 
xuondanunk, hogy az ő helyzete megjavult azáltal, hogy egy 
harmadik az ingatlant megvette.^' Ilyen anomáliákra ve- 
zetett a gyakorjatban a jelenlegi joghelyzet 

Természetes, hogy előfordulhatnak esetek, melyekben 
indokolt ugyan az új tulajdonostól a jogvédelmet megtagadni 
B abban a gyöngébb jogú tisztességes felet részesíteni. Ilye- 
nek első sorban a büntetőjogilag üldözendő csalási esetek. 
Ilyen továbbá az Opt. 953. §-ában szabályozott megtámadás. 
£z azonban nem jelenti a megtámadási jog általánosítását 
minden oly esetben, melyben az új tulajdonos valamely elő- 
zetes kötelmi szerződésről tudott, hanem a telekkönyvi olta- 
lomnak megszorítását azon esetekben, ha a jogtalan és nem 
tisztességes érdekek védelméről volna szó. A T.-nek is ma- 
gáévá kell tenni azt az álláspontot, mely szerint az új tulaj- 
donosnak valamely előző, esetleg tényleges birtokkal is meg- 
erősített szerződésről való tudomása nem rosszhiszemű, a mely 
miatt az ügylet megtámadásának helye volna. 

A telekkönyvi bizalom oltalmazását nézetem szerint csak 
azokban az esetekben kell megtagadni, melyekben a megtáma- 
dottnak az érvényes telekkönyvi szerzés valamely akadályá- 
ról van tudomása. Concréten szólva, ha a megtámadott sze- 
mélynek tudomása volt a jogszerzésekor arról, hogy az a 
személy, a kitől ő jogát szerezte, oly körülmények közt ke- 
rült a telekkönyvbe, melyek a törvény szerint nem adnak 
oly jogot, melyet a telekkönyv feltüntet. Ez az elv termé- 
szetes consequentiája annak, hogy a tiszta Eintragungsprincip 
nem lett törvényhozási elvvé emelve, hanem a joglétesítés- 
nek a formál bejegyzésén kívül anyagi kellékei is vannak. 
Ily esetben, ha az új tulajdonos tudja, hogy elődje nem úgy 
jutott a telekkönyvbe, a mint azt a törvény kívánja, s ennek 
daczára kötötte vele az átruházási ügyletet, jogosult az olta- 
lom megvonása azért, mert itt oly akadályról van szó, mely 
útjában áll az érvényes tulajdonszerzésnek. Igaz ugyan, hogy 
a tiszta alaki bejegyzésnek minden előzetes materialis causa 
nélkül is meg vannak a maga joghatásai, de nincs tulajdon 
átszállító joghatálya. Ilyen joghatály pl. a tulajdoni vélelem, 
a reivindicationalis perben az actorátusi jog s a többi. Ebben 

az esetben lehet azt mondani, hogy ellentét van a valóság 
és a joghelyzet közt, hogy diserepantia van a telekkönyv és 
a ténylegesség közt, mely corrigálasra szorul. A telekkönyvbe 
vetett bizalomnak oltalmazása itt szorul különös szabályozásra, 
8 itt nem lehet kétséges, hogy a harmadik jogszerzőnek ily 
körülményből való tudomása indokolttá teszi, hogy a telek- 
könyvről ki nem tűnő tényleges tulajdonosnak vele szemben 
is a telekkönyvi bizalom rovására védelmet i^djunk. A har- 
madik jogszerző nem arra köteles, hogy puhatolózzék az 
iránt, vájjon megfelel-e csakugyan a telekkönyv jbartalma a 
valóságnak, hanem hogyha ilyesmiről tudomást szerez, ne 
bocsátkozzék vele ügyletbe, mert oly körülményről tud, mely 
akadálya, objektiv akadálya az érvényes tulajdonszerzésnek. 
Az, hogy valakinek valamely ingatlanra nézve in solidum 
obligationalis s másnak arra nézve dologi joga legyen, nem 
ütközik akadályba s nincs semmi nehézség arra nézve, hogy 
mindkét fél teljes érdeke teljes kielégítést nyerjen. Ugyan- 
azon ingatlanra vonatkozó ugyanazon joghatásbani jogosult- 
ságok azonban egyidőben kizárják egymást. Először is téte- 
les törvény nem ösmer oly jogügyletet, mely érvényesen ke- 
letkeztetne csak telekkönyvi jogokat, ténylegesek nélkül, ha- 
nem a, tények parancsoló szükségessége folytán el kell, hogy 
ösmerjen bizonyos állapotokat, melyek azonban a jog szem- 
pontjából csak pillanatnyi jelenségek, és meg van adva a 
lehetőség, hogy a jogosult ennek bármikor véget vessen. 
A telekkönyvben való puszta benlétel pedig megfelelő pre- 
missák nélkül nem egyéb, mint ily ténylegesség honorálása, 
melyhez ugyan a jog szükségképen bizonyos következmé- 
nyeket fűz, ez azonban nyomban véget ér, mihelyt a jogo- 
sult jelentkezése folytán e szükségszerűség megszűnik. Ez a 
megtámadás magva s itt kell véget érni a telekkönyvi biza- 
lom oltalmának. 

1862. augusztus 26-án Bécsben tartott ül. jogászgyülés ^1. és 
'S. osztályának ülésén ; 1. jegyzőkönyvek I. 3. 170. 1. 

2 Utólag rájöttem, hogy Báhr 0. Die preuss. Gesetzentwürfe tiber 
^ie Bechte an Grandvermögen, Ihering Jahrb. f. die Dogmatik XI. k. 
czikkében is tesz említést ilyesmiről. Egygyel több bizonyíték a mel- 
lett, hogy az idea kézenfekvő. 

8 L. u. o. 68. 1. 

* Ilyeneket említ is Strohal: Zur Lehre vom Eigentum an Im- 
mobilien ez. könyvében. 1., 2. 1. 

5 U. o. 

^ Ennek daczára van iró, a ki a telekkönyvi bejegyzésnek formá- 
lis jog erejét megvalósitottnak hiszi. így Stobbe a Jhering Jahrbücber 
f. d. Dogmatik 12. k. 263. 1. a ki szerint az is tulajdonos, a ki a telek- 
könywezető hibájából került a telekkönyvbe. 

■^ Geist d. römischen Rechts 11. 2. 248. 1. 

® Báhr 0. beszéde a porosz képviselőházban 1869. jan. 23-án a 
porosz telekkönyvi törvény tárgyalásakor. 

^ L. Unger czikkét az Alig. österr. Gerichtszeitung 1868. évi 25. 
és 26. ez. Die materielle Seite des Instituts der öff. Bücher. Y. ö. 
-ezenkivül ugyané f. irat 1871. évf. Kritik über Exners Publicitátsprincip 
Harumtól. Ez összehasonlítás tüzetes bírálatát Strohal id. m. 44. és 
köv. 1. nyújtják, hol rendkívüli plasticitással van kifejtve, hogy a d. 
bonitarium és quiritarium különböző jogrendszereknek, t. i. a civile 
és honorárium jusnak ugyanazon, materialis oldalára kiható alakjai. 

^® A régebbi jogi írók közül is többen osztották ezt az álláspon- 
tot, így kül. ünger fentebb említett czikkében. Indokolásul azonban 
mindössze ennyit tud felhozni: Es wáre zu bárok zu behaupten, je- 
mand habé sich etwas schenken lassen im Yertrauen auf die öff. Bü- 
<;her. Ellene különösen Exner Publicitátsprincip 62. és köv. 1. hol ki- 
mutalja, hogy az opt. nem ösmer különböztetést lucrativ és onerosus 
szerzési módok védelme közt. De mint helyesen mondja, nemcsak té- 
teles, hanem dogmatörténeti és jogpolitikai indokai is hiányoznak 
mindennemű ily különböztetésnek. Az opt. anyaggyűjteménye is unge- 
rechter Gewinn-ről beszél. «Nach reiflicher Erwágung ist der Satz von 
den neueren Hypothekengesetzgebungen überall verworfen.» 

193 



Digitized by 



Google 



54 

*^ Exner u. o. t>4. 1. 

^^ Kivétel az örököBnek fentebb vázolt positiója. 

*3 L. Báhr O. id. h. 

** E vélelem azonos a német törvénykönyv 892. §. Vermutung- 
jávai. 

i& Nem beszélek itt az ide nem tartozó consequentiákról. Mert 
végre is valamelyes joghatása minden jogi nyilatkozatnak van. 

^^ Már a ü. német jogászgyűlés is foglalkozott e kérdéssel. 

^'^ Említi ezt az indokolás is. 

^^ Nem beszélünk itt a Code rendszeréről, mely egész más talaj- 
ban gyökerezik. 

^® Az osztrák telekkönyvi rdts 31. §-a a bekebelezéshez köz- 
vagy hitelesített magánokiratot kívánt meg. Ezzel szemben azt hi- 
szem a galíciai tartomány gyűlés volt az, a mely- a forma enyhítését — 
félve annak következményeitől (?) nyomban a törvény meghozatala 
után, tehát még kipróbálása előtt sürgetni kezdte. Az igazságügyi kor- 
jfikDj, hogy a zaklatásoktól szabaduljon, az 1890. június 5-iki törvény- 
nyel akként enyhítette ezt, hogy kimondta: Für geringfügige Gmnd- 
buchsachen kann dieses Erforderniss ersetzt werden durch Unterferti- 
gung von zwei glaubwürdigen Mánnem als Zeugen. L. különben erre 
nézve Stubenrauch Konuuentar ad 431. §. 

2ö Az ango^l jog nem a nyilvánkönyvekre, hanem az u. n. okirati 
rendszerre van felépítve. Egészen röviden egybefoglalva e rendszer 
abban áll, hogy a nyilvánkönyvekbe való bejegyzés helyett az ingat- 
lanra vonatkozó dologi jogok átruházása a deeds-nek nevezett okiratok- 
nak a jogszerző fél részére való átadásával megy végbe. Ahhoz képest, 
hogy minő dologi jogra vonatkozik az átruházás, a lease, vagy a con- 
veyance okmányokra rávezetik az ügyletkötést, úgy miként nálunk a 
telekkönyvhöz bemutatott okiratokra s az után az ilyként ellátott ok- 
mányt átadják az uj jogosultnak, ki azt magánál tartja. 

Angliában fényesen bevált ez a rendszer, úgy, hogy nemcsak a 
continentális telekkönyvek behozatalára nem gondolnak s a límine 
visszautasítanak mindennemű oly kísérletet, mely a nyilvánkönyvek 
felállításával az ingatlanok forgalmát a nyilvánosság ellenőrzése alá 
akarja helyezni, hanem még ott is, a hol az ingatlanoknak valamelyes, 
a telekkönyvekhez hasonló jegyzéke van, mint pl. Yorkshire kerületben, 
ott is többször kezdeményezték már azok eltörlését. 

^ L. Scherer, die 5 ersten Jahre des BGB. 728. L és das 6. 
Jahr des BGB. 2431. és 1247. e. VII. p. 

'-^^ Bármennyibe kitűnő és tanulságos Zsögödnek erre vonatkozó 
fejtegetése, ebben a részében nem tudom azt osztani. 

23 Randa: Die geschichtliche Entwicklung des Instituts der öff. 
Bücher in Österreich, Grünhut Zeitschrift VI. k. 117. 1. említi, hogy 
az ausztriai tartományokkal határos némely magyar városnak már a 
15. században is voltak valamelyes telekkönyveik. Bégi jogunkból azon> 

l3an nem szenvedhet kétséget, hogy ez csak á. városi polgárok jószá- 
gaira vonatkozhatik. 

2* Novak : Zur Frage des Legalisirungszwangs. Alig. Österr. Ge- 
richtszeitung 1873. évf. 16. sz. ezt mondja : Man glaubt nirgends, noch 
selbst in Ungarn nicht, wo sie ganz neu eingeführt worden sind auf 
Aufhebung ders élben. 

, 25 Strohal: id. h. 25 és 56. 1. V. ö. opt. 440. és 431. §§. 

26 T. 525. §. Ingatlan tulajdonának átruházásához, ingatlannak 
joggal terheléséhez és az ily jog átruházásához vagy terheléséhez — 
hacsak a törvény mást nem rendel — az illető jogváltozás telekkönyvi 
bejegyzése szükséges. 

650. §. Ingatlan dolog tulajdonának átruházásához szükséges, hogy 
az eddigi tulajdonos az átruházásra irányuló érvényes kötelezettség 
értelmében engedje meg a tulajdon telekkönyvi bekebelezését. 

2*7 A csőd esetének egyéb vonatkozását érinti Strohal is id, m. 
86. 1. 33. j. és 87. 1. ki nagyon helyesen mutat rá arra, hogy az ellen- 
kező és támadott felfogás mellett valamennyi csődhitelező rosszabbul 
járna a kielégítési alap elvonásával, csak B. jutna előnyösebb helyzetbe. 

